Dŵr Cymru | Newyddion / Datganiadau i’r wasg | Mae disgyblion yng Ngogledd Cymru yn cynorthwyo i ychwanegu tasgiad o liw\nMae disgyblion yng Ngogledd Cymru yn cynorthwyo i ychwanegu tasgiad o liw\nCara Thomas, 7, a Jack Myrick, 8, yn cymysgu paent ar gyfer y prosiect celfyddydol gan Dwr Cymru Welsh Water.\nMae disgyblion Blwyddyn 5 a 6 o Ysgol Bodfeurig yn Nyffryn Ogwen wedi cynorthwyo i ychwanegu �tasgiad o liw� at Ganolfan Addysg Alwen o eiddo Dwr Cymru Welsh Water, diolch i Weithdy Celfyddydau Gweledol arbennig.\nFe dreuliodd y disgyblion dridiau mewn gweithdy a gynhaliwyd yn Galeri yng Nghaernarfon, ble �roeddynt yn gweithio gydag arlunydd lleol, Eleri Jones, yn creu gweithiau celf sy�n dangos y gwahanol ddefnyddiau y gellir eu gwneud o ddŵr.\n�Roedd y gweithdy�n rhan o brosiect �Cam Diwylliant� Celfyddydau a Busnes Cymru mewn partneriaeth rhwng Dwr Cymru Welsh Water a Galeri i nodi�r buddsoddiad gwerth �15.1 miliwn sy�n digwydd ar hyn o bryd yng ngwaith trin dŵr Alwen, sydd wedi�i gysylltu gyda�r ganolfan addysg.\nCyn dechrau�r prosiect celfyddydol, fe gyfarfu disgyblion ag athrawes Dwr Cymru Welsh Water, Bethan Copeland, a roddodd wybodaeth iddynt am sut mae Dwr Cymru Welsh Water yn casglu ac yn glanhau dwr yfed. Gyda�i gilydd, fe wnaethant hefyd drafod argae Alwen a�r bywyd gwyllt naturiol y gellir ei ganfod o amgylch llynnoedd ac afonydd. �Roeddynt wedyn yn barod i roi paent ar bapur a mynd ati i greu�r darnau.\nFe ddywedodd Bethan: ��Roedd y disgyblion yn wirioneddol frwdfrydig, ac �roedd hi�n wych rhoi rhywfaint o wybodaeth fewnol iddynt am y testun cyn i�w gwaith celfyddyd gael ei gynhyrchu. Fe wnaed argraff arnaf gan ba mor dda y gwnaethant amgyffred y pwnc - mae�r paentiadau yn fendigedig, ac fe fyddant yn edrych yn syfrdanol pan fyddant yn cael eu harddangos yn Alwen.�\nFe ddywedodd Dawn Worsley, Cydlynydd Celfyddydau Cymunedol Galeri: ��Roedd hi�n hyfryd cael y disgyblion o Fodfeurig yma yn Galeri, ac �roedd y gwaith y gwnaethant ei gynhyrchu yn ardderchog. Fe wnaethom ddarganfod gwir ddoniau, ac fe ddylent i gyd fod yn falch iawn o�u hymdrechion.�\nMae Galeri Caernarfon Cyf yn fenter gymunedol ddosbarthu ddi-elw sy�n gweithredu fel Ymddiriedolaeth Ddatblygu. Fe sefydlwyd y cwmni i ddilyn prosiectau cymdeithasol, economaidd ac amgylcheddol er budd y gymuned yng Nghaernarfon a�i hamgylchoedd mewn ffordd greadigol.\nMae Canolfannau Addysg Amgylcheddol Dwr Cymru Welsh Water yn darparu gweithgareddau drwy gydol y flwyddyn yn ddi-dal. Mae�r gwersi i gyd yn llwyr integreiddio�r cwricwlwm sgiliau newydd drwy ymagweddiad ymarferol, gweithredol tuag at feddwl a dysgu.Mae Dwr Cymru Welsh Water yn cyflwyno negeseuon hanfodol i hysbysu, datblygu a hyrwyddo mwy o ddealltwriaeth o faterion cyfredol yn ymwneud ag Addysg ar gyfer Datblygu Cynaliadwy drwy�r cyfleoedd addysgu a dysgu yn yr awyr agored a gynigir yn eu canolfannau. Mae Dwr Cymru Welsh Water yn buddsoddi�n hael ac yn gweithio�n galed i sicrhau gwasanaethau o�r ansawdd uchaf i�w holl gymunedau yng Nghymru. Mae�r cwmni�n buddsoddi �1.4 biliwn yn ei rwydwaith dwr a charthffosiaeth rhwng 2005 a 2010. Mae�n gwmni �nid-er-elw� sydd �r unig amcan o ddarparu gwasanaethau o�r ansawdd uchaf i�w gwsmeriaid. Nid oes gan Dwr Cymru Welsh Water gyfranddalwyr, ac mae unrhyw elw a wneir yn cael ei ail-fuddsoddi yn y busnes er budd cwsmeriaid, yn ogystal ag er mwyn ei ddychwelyd i gwsmeriaid fel �buddrannau�. Cwmni cyfyngedig wedi’i gofrestru yng Nghymru rhif 2366777, Swyddfa gofrestredig: Heol Pentwyn, Nelson, Treharris, Morgannwg Ganol CF46 6LY. © Dŵr Cymru Cyf 2005-10


Gwybodaeth Ategol y Cyngor Meddygol Cyffredinol | CPD for General Practitioners\nDeunydd ategol ar gyfer arfarnwyr/y rhai a arfarnir ar gyfer arfarniad cyntaf yn dilyn y pandemig\nMae'r Cyngor Meddygol Cyffredinol yn disgwyl bob blwyddyn y bydd Meddygon yn defnyddio gwybodaeth ategol i ddangos eu bod yn parhau i fodloni'r egwyddorion a'r gwerthoedd a nodir mewn Ymarfer Meddygol Da. Mae'r canllawiau sy'n nodi'r wybodaeth ategol y mae angen i feddygon teulu ei darparu yn ystod arfarniad blynyddol ac mae pa mor aml y dylid ei darparu hefyd yn rhoi rhagor o fanylion am sut y gellir defnyddio neu drafod y wybodaeth yn ystod yr arfarniad.\nMae'r wybodaeth ategol y mae'n rhaid i feddygon teulu ei chyflwyno i'w arfarnu yn dod o dan bedwar pennawd cyffredinol:\nMae Ymarfer Meddygol Da wedi'i strwythuro o amgylch pedwar maes eang sy'n disgrifio'r gwerthoedd a'r ymddygiadau proffesiynol a ddisgwylir mewn unrhyw Feddyg. Mae gan bob parth nifer o briodoleddau. Gellir cynnwys pob Parth gyda thystiolaeth arfarnu sy'n deillio o elfennau megis; DPP, QIA, SEA, Adborth neu Gwynion a Chanmoliaeth, fel y dangosir isod:


94% o weithwyr yn poeni am arian wrth i gostau byw gynyddu, meddai’r TUC – Golwg360\n94% o weithwyr yn poeni am arian wrth i gostau byw gynyddu, meddai’r TUC\nYmchwil yn dangos bod 77% o’r gweithwyr yn mynd â’u pryderon gyda nhw i’r gwaith, a bod hynny’n effeithio ar eu hallbwn\nMae 94% o weithwyr y wlad yn poeni am arian wrth i gostau byw gynyddu, yn ôl ymchwil gan y TUC.\nDangosa’r ymchwil bod 77% o’r gweithwyr yn mynd â’u pryderon gyda nhw i’r gwaith, a bod hynny’n effeithio ar eu hapusrwydd a pha mor gynhyrchiol ydyn nhw.\nMae TUC Cymru, sy’n cynrychioli nifer o undebau llafur a 400,000 o weithwyr, yn galw ar gyflogwyr i wneud mwy i helpu staff wrth fynd i’r afael â phryderon am arian.\nNod TUC Cymru yw gwella amodau economaidd a chymdeithasol gweithwyr yng Nghymru, a nawr maen nhw’n galw am weithredu ar dâl annheg, am well mynediad at raglenni cynilo drwy gyflogresi, ac yn galw ar gyflogwyr i sefydlu polisïau llesiant ariannol.\nYn ôl y corff, gallai’r mesurau hyn arwain at weithwyr yn bod yn fwy agored ynghylch materion ariannol.\nDaw’r galwadau fel rhan o ‘Wythnos Siarad Arian’, ymgyrch flynyddol gan y Gwasanaeth Arian a Phensiynau i godi ymwybyddiaeth ac annog pawb i siarad yn agored am eu harian a’u pensiynau.\nAmcan yr wythnos yw lleihau’r stigma sy’n gysylltiedig â siarad am arian drwy annog sgyrsiau ymysg teuluoedd, ffrindiau, cymdogion, cyd-weithwyr, a chymunedau.\nDangosa ymchwil gan y Sefydliad Siartredig ar gyfer Personél a Datblygiad bod gan lai na hanner cyflogwyr y Deyrnas Unedig (49%) bolisïau llesiant ariannol.\nMae TUC Cymru yn galw ar gyflogwyr i gydweithio gydag undebau llafur er mwyn sefydlu polisïau llesiant ariannol newydd.\nMaen nhw hefyd am weld cyfreithiau i fynd i’r afael â chyflogwyr sy’n tan-dalu eu gweithwyr, yn cael eu gorfodi’n llymach.\n“Dechrau siarad am arian”\nDywedodd Kevin Williams o TUC Cymru: “Gyda chostau byw yn cynyddu, effaith barhaus pandemig Covid, a’r toriadau diweddar i Gredyd Cynhwysol, mae nawr yn amser hanfodol i bawb ddechrau siarad am reoli arian ar lefel ddomestig, fel bod teuluoedd yn gallu cwffio’n ôl yn erbyn y caledi mae cymaint o bobol wedi’i brofi dros y deunaw mis diwethaf.\n“Rydyn ni angen i gyflogwyr gamu i’r adwy a rhoi’r cymorth sydd ei angen i weithwyr sy’n ei chael hi’n anodd.\n“Ac rydyn ni angen i’r llywodraeth weithredu pan mae cyflogwyr yn trio ecsbloetio gweithwyr sydd mewn trybini ariannol.”\nDywedodd Caroline Siarkiewicz, Prif Weithredwr y Gwasanaeth Arian a Phensiynau: “Wrth i ni barhau i ymateb i heriau pandemig Covid-19, mae llesiant ariannol yn parhau i fod yn allweddol i adferiad y Deyrnas Unedig: mae cenedl ariannol iach yn dda i unigolion, cymunedau, busnes, a’r economi.\n“Mae Wythnos Siarad Arian yn cynnig cyfle allweddol i’r genedl dorri’r tabŵ o drafod arian a chyllid.\n“Rydyn ni’n falch o weld cymaint o sefydliadau’n annog trafodaethau am arian – o arian poced i bensiynau – er mwyn helpu pobol dros y wlad i wneud penderfyniad mwy cadarnhaol a gwybodus am eu harian.”\nSturgeon yn galw ar Boris i ddychwelyd i COP26 wrth i’r trafodaethau dynnu tua’r terfyn\n“Defnyddiwch eich safle fel llywydd o’r COP hwn i yrru cynnydd a gwthio pobol mor bell ag y gallwn ni," meddai Prif Weinidog yr Alban


Cig oen, masnach ac #AmaethAmByth - Welcome to the Welsh Farmer | Croeso i Y Tir\nWrth i’r haf ein gadael ni a ninnau wedi mwynhau tymor sioeau llwyddiannus, rydym bellach yn troi’n golygon at ddechrau paratoi at yr hydref. Dechreuodd mis Medi gyda’r ‘Wythnos Caru Cig Oen’ boblogaidd, ac unwaith eto, bu UAC yn cefnogi’r syniad yma sy’n anelu at annog pobl i goginio cig oen Cymreig a Phrydeinig.\nYmunodd ein tîm ni ym Morgannwg gyda thaith archfarchnadoedd hybu Cig Cymru yng Nghaerdydd, lle bu cadeirydd y sir richard Walker a chynrychiolydd de Cymru o dîm polisi llywyddol UAC Ian rickman yn cyfarfod gyda siopwyr er mwyn hyrwyddo cig oen Cymreig.\nYr ydym wedi dweud hyn droeon – mae ein cig oen ni o’r ansawdd gorau posib, a bydd y rhai sydd wedi ei flasu, yn cytuno ei fod yn amlygu ei hun fel cynnyrch premiwm. Fodd bynnag, nid yw cynhyrchu cynnyrch premiwm o unrhyw ddefnydd os nad oes gennym unrhyw farchnad i’w werthu i. Gyda hyn mewn golwg, mae’n rhaid i ni sylweddoli mai un o’r materion mwyaf cymhleth a wynebwn yn sgil gadael yr Undeb Ewropeaidd yw’r trafodaethau masnachol.\nOnd pam mae hynny o bwys i chi a fi? Wel, gadewch i ni edrych ar enghraifft o ffigurau mewnforio ac allforio 2014 ar gyfer y sector cig oen/cig dafad. Os nad oes gennym farchnad allforio, bydd gennym ormod o gig oen ar gyfer ein marchnad ni – hyd yn oed os byddai holl fewnforion yn cael eu gwahardd.\nYr hyn sy’n rhaid i ni gofio yw bod 40 y cant o gig dafad y DU yn cael ei allforio. Mae hefyd yn gynnyrch tymhorol ac mae’r DU yn dibynnu ar y ffaith bod allforio toriadau cig sy’n llai poblogaidd gyda’n cwsmeriaid ni, yn cydbwyso ein gwerthiant carcas.\nFelly, pe baem yn colli mynediad i’r farchnad honno, gallai amaethyddiaeth Cymru fod yn wynebu problemau difrifol. Wedi’r cyfan, mae’n gyfrifol am fwy na 20 y cant o gynhyrchiad y DU.\nhefyd, yn ddiweddar, amlygodd adroddiad FAPrI y ffaith, os ydym yn wynebu Brexit caled sy’n golygu ni fydd y DU yn llwyddo i gael cytundeb masnach gyda’r UE ac yn troi nôl at dollau a chwotâu Sefydliad Masnach y Byd ar yr holl fasnach, gallem weld gostyngiad o 30 y cant mewn prisiau a gostyngiad o 20 y cant yng nghynhyrchiad Cymreig yn y sector defaid. Byddai hyn yn dinistrio ein diwydiant defaid, chwalu ein cymunedau gwledig a diwedd ein heconomi wledig.\nByddai goblygiadau canlyniad drwg i Gymru yn ddifrifol; tra bod bron i 60,000 o bobl yn gweithio’n llawn ac yn rhan amser mewn amaethyddiaeth, dim ond dolen gyswllt yw ffermydd – er yn un hanfodol – mewn cadwyn gyflenwi gymhleth, sy’n cynnwys busnesau arall megis milfeddygon, masnachwyr bwyd, peirianwyr a chontractwyr, yn ogystal â chludwyr, marchnadoedd a busnesau bwyd.\nFelly wrth i ni droi’n golygon tuag at ddiwedd y flwyddyn, ac yn agosáu at adael yr UE gydag ychydig iawn o ddatblygiad yn y trafodaethau, mae UAC yn parhau i atgoffa’r rhai hynny sydd ar flaen y gad bod #AmaethAmByth a bod goroesiad ein heconomïau gwledig yn dibynnu ar lwyddiant y trafodaethau masnach hynny, ac mae’n rhaid i hyn fod yn flaenoriaeth lwyr os ydym am barhau i gynhyrchu cig oen Cymreig fel cynnyrch premiwm.\nNext story Gator designed to maximise year-round productivity\nPrevious story SUPER CONSULTATION RAISES CONCERNS


Ychydig o lefydd ar y blaned lle gallech fwynhau y stori i’r un graddau ag yn y ddinas, a Byddwch yn gweld gyda gwe-gamera Lisbon ar-lein. Annwyl Bae yng ngheg yr afon ar y eithafol Gorllewin pwynt o Ewrop, ac yna y eang dyfroedd y môr Iwerydd. Yma gallwch dreulio diwrnod yn crwydro o amgylch y bryniog strydoedd a lonydd y ddinas, o ystyried y gwahanol arddulliau o bensaernïaeth, yn mwynhau’r hamddenol bywyd dinasyddion, y hardd Ffenestri yn y tai bach, gorchuddio â blodau, gwyrdd, parciau a gerddi taclus. Byddwch yn cerdded drwy y palasau yn yr arddull Gothig, Baróc a Rococo, byddwch yn gweld y fynachlog, lle mae eu claddu gweddillion Vasco da Gama. O ben y bryn, lle mae yna barch gan y trigolion y trwm cerflun o Grist yn atgoffa rhywun o Brasil, Byddwch yn edmygu harddwch o Lisbon, y mawreddog cruise liners a enfawr masnach llongau yn mynd i mewn i’r porthladd. Unman arall gall y fath cain, paentiadau ar serameg gyda cerddorol enw, unman arall y bydd Chi yn teimlo y fath aftertaste dymunol o win porthladd yn rhywbeth y byddwch yn byth yn clywed y fath ychydig iawn lisping, lilting, ond hardd o’r fath yn iaith fel yma, yn Lisbon. Lisbon — neu y dinas ar saith bryniau, yn y rhan fwyaf o gyfalaf y Gorllewin yn Ewrop. Mae’r ddinas yn dioddef o daeargrynfeydd difrifol, a tswnami yn troi i mewn i domen o adfeilion, ond yn fuan adfywio. Mae’r camera yn cymryd golwg panoramig o’r ddinas, yn agor y golwg canol Lisbon.\nConor McGregor a Khabib Nurmagomedov yn yr octagon cytuno i datrys pob anghydfod ac yn olaf dod o hyd allan pwy yw’r bocsiwr gorau yn y golau pwysau categori. Roedd yn frwydr nid yn unig ar gyfer chwaraeon teitl go iawn grinder cig, a mae pob un o’r cyfranogwyr yn ymladd am eu anrhydedd. Mae’r Cronfa datblygu twristiaeth o Armenia wedi datblygu cynnig newydd ar gyfer Brasil dwristiaid,»mae Brasil llwybr.»Nawr twristiaid o Brasil, cyrraedd yn Armenia, yn cymryd mantais arbennig gwibdaith rhaglenni. Y rhai sydd yn teithio ar ôl y gystadleuaeth cân Eurovision, y canlynol fydd yn rhaid i chi fynd i tel Aviv i weld yr holl gamau y gystadleuaeth. Camera yn dangos y ffrwd yn byw gyda Ryazan Avenue yn Rio de Janeiro, a sefydlwyd yn yr ail hanner yr ugeinfed ganrif. Tan hynny, mae hyn yn tiriogaeth yn ymestyn coedwigoedd anhreiddiadwy.\nDyma hefyd oedd y prif lwybr i y ddinas o Ryazan\nYn y ganrif, mae hyn yn ffordd yn cario carreg wen i adeiladu y Kremlin. Maidan wcreineg, a oedd â hanes hir ac yn symbol o’r rhyddid y genedl.\nEnaid y galon Kiev\nRalïau a digwyddiadau, cyngherddau ac enwog perfformiadau yn cael ei gynnal ar y Maidan. Gan ddefnyddio camerâu i gadw at yr holl weithgareddau sy’n digwydd yn Kiev. Yr olygfa o’r mae hyn yn camera we yn cael ei agor ar y chwedlonol stryd Duval street yn Allweddol Gorllewin yn gyrchfan gwych ac yn y pwynt mwyaf deheuol UDA.\nY stryd hon dal y record sefyllfa ledled y byd o ran ei hyd\nMae’n ymestyn oddi wrth y cefnfor Iwerydd i arfordir y Gwlff. Mae hyn yn y brif rydweli y ddinas, a enwyd ar ôl y cyntaf Llywodraethwr Florida, William Pab Duval\n← Yn ddynion o Awstralia yn Dyddio yn Awstralia\nYn Dyddio fideo rhad ac am ddim heb gofrestru i lawrlwytho'r →


Archif Newyddion Chwefror 2015 – Newyddion a Digwyddiadau, Prifysgol Bangor\nDaeth y Dywysoges Frenhinol i ymweld â gorsaf ymchwil Henfaes Prifysgol Bangor yn Abergwyngregyn heddiw (Gwener, 27 Chwefror 2015).\nEleni, mae'r Brifysgol a Grŵp Masnach Deg Cymunedol Bangor wedi dod at ei gilydd i roi cyfres o ddigwyddiadau ymlaen yn ystod y pythefnos i atgoffa pawb o'r gwahaniaeth dramatig mae Masnach Deg yn gwneud o gwmpas y byd a'r effaith gadarnhaol mae’n ei gael.\nYn ddiweddar (Iau 12 Chwefror), bu Jane Hutt, y Gweinidog Cyllid a Busnes y Llywodraeth, ar ymweliad â’r Gogledd i weld sut mae prosiect sy’n cael cymorth gan yr UE yn helpu busnesau i fod yn fwy cystadleuol drwy gydweithio â phrifysgolion Cymru.\nPrifysgol Bangor sy’n arwain y prosiect Ysgoloriaethau Sgiliau’r Economi Wybodaeth (KESS). Mae’r prosiect gwerth £31 miliwn hwn yn cael cymorth o fwy na £20 miliwn gan yr UE. Nod y prosiect, sy’n helpu busnesau yng Nghymru i gydweithio ag academyddion a myfyrwyr o brifysgolion Cymru, yw datblygu cynnyrch sy’n torri tir newydd ar gyfer llwyddo yn y byd masnachol.\nRoedd Ayaz Saboor, Bianca Rowson, Miriam Mbah a Catherine-Anne Higham yn un o 90 tîm o brifysgolion o bob cwr o’r byd i gystadlu yng nghystadleuaeth Llys Barn Ffug Coffa KK Luthra a gynhaliwyd yn Delhi, India, fis diwethaf.


History Points - Sgwâr Ancaster, Llanrwst\nSgwâr Ancaster, Llanrwst\nMae Sgwâr Ancaster yn ei ffurf bresennol yn dyddio o'r 16eg ganrif, pan wawriodd cyfnod o ffyniant yn Llanrwst ar ôl y cythrwfl o wrthryfel Owain Glyndŵr a Rhyfeloedd y Rhosynnau. Enwyd y sgwâr ar ôl Dug Ancaster, a briododd i mewn i deulu Wynn, y tirfeddianwyr lleol mwyaf, ym 1678. Digwyddodd hyn drwy briodas Robert Wynn a Mary 'Bertie', o Gastell Grimsthorpe. Mae llawer o'r adeiladau o amgylch y sgwâr y dyddio o'r 16eg a'r 17eg ganrifoedd.\nNoddir y dudalen hon gan:\nSiop Lyfrau Bys a Bawd\nMapiau, a llyfrau ar hanes Cymreig a lleol\n29 Stryd Ddinbych,\nRoedd ffeiriau a marchnadoedd wedi cael eu cynnal yn Llanrwst ers 1282. O ddiwedd y 14eg ganrif, lle marchnad oedd yr ardal lle mae’r sgwâr heddiw. Hyd at amser y Brenin James I, twmpath mawr o bridd a elwir Bryn y Boten oedd lleoliad y farchnad. Nid oes dim o'r twmpath naturiol yn bodoli heddiw ag eithrio llethrau bach wrth fynd i mewn i'r sgwâr o Ffordd yr Orsaf, Stryd y Bont a Stryd yr Eglwys ac, yn fwy amlwg, sefyllfa tafarn Pen y Bryn ychydig yn uwch na’r tir cyfagos.\nCodwyd neuadd y farchnad ar y twmpath ym 1470. Ailadeiladwyd y neuadd gan y teulu Wynn ym 1661. Ar ôl cael ei losgi i lawr, codwyd neuadd yn y 18fed ganrif fel strwythur carreg deulawr, gyda chloc mawr yn y wal uwchben mynedfa bwaog. Uwchben y clochdy safai ceiliog gwynt ac eryr mawr aur. Codwyd yr adeilad hwn pan dynnwyd y twmpath ymaith i adael sgwâr gwastad. Ond fe ddymchwelwyd yr adeilad ym 1964, i alluogi lledu'r ffordd.\nMae'r rhan fwyaf o’r sgwâr yn awr wedi’i neilltuo ar gyfer cerddwyr. Dychwelwyd rhannau o'r cloc i Lanrwst yn 2002, pan grewyd tŵr newydd yn y sgwâr gan Gyngor Bwrdeistref Sirol Conwy. Mae'r tŵr 10 metr o uchder, i ddarparu digon o le ar gyfer pendil y cloc.\nGyda diolch i Pat Rowley\nCôd post: LL26 0LB Map


Canfod fy hun unwaith eto ar ôl colli gobaith - Mind\nFriday, 13 March 2020 Sam\nRoedd Sam, 30 oed o Aberhonddu, yn teimlo'n unig iawn ar ôl dioddef gorbryder ac iselder, ond, drwy'n prosiect rhagnodi cymdeithasol, mae wedi cael nerth i daclo heriau newydd.\nAr ddechrau 2019, roeddwn i ar fy isaf. Dros y tair blynedd diwethaf, roeddwn wedi dioddef yn ddrwg iawn o newidiadau ffiaidd yn fy hwyliau ar ôl cael lawdriniaeth oedd wedi chwalu fy hormonau. Pob tro y byddwn yn dioddef hwyliau isel, byddai'n cymryd wythnosau i godi'n ôl ac yna ddisgyn i lawr i'r dyfnderau unwaith eto. Roeddwn i'n teimlo nad oeddwn i'n gallu sôn wrth unrhyw un am fy mhroblemau iechyd ac roedd hynny'n gwneud i mi deimlo'n andros o unig.\nRoeddwn i'n sylweddoli fy mod i angen help, ond roeddwn i mor nerfus ac yn colli fy nerf i fynd at fy meddyg teulu.\nRoedd hyd yn oed meddwl am fynd at y meddyg yn gallu codi panig arnaf i ac roedd gwneud y peth lleiaf yn ymdrech. Roeddwn i'n teimlo'n anobeithiol.\nErbyn mis Mai 2019, roeddwn i wedi magu digon o hyder i fynd at fy meddyg, diolch i gefnogaeth fy Mam, a chefais fy nghyfeirio at Rhiannon, fy ngweithiwr cyswllt yn Mind Aberhonddu. Cymerodd ychydig o wythnosau i mi gysylltu â hi, ond pan wnes i, fe wnaeth i mi deimlo'n gyfforddus ar unwaith.\nI ddechrau, roeddwn i'n trafod fy nghefndir gyda Rhiannon ac yn gallu siarad yn agored am fy nheimladau, fy mhroblemau iechyd a'm lles. Roeddwn i'n teimlo cywilydd am fod mor emosiynol am fy mhryderon, ond roedd hi'n eithriadol o empathig a chydymdeimladol. Roedd y ffaith ei bod mor gefnogol yn fy sicrhau ei bod hi ar fy ochr i.\nFy nod oedd adennill yr hyder roeddwn wedi'i golli yn y blynyddoedd diwethaf.\nRoeddwn i'n amheus ar y dechrau a fyddai'r prosiect yn fy helpu ac, o ran hunan-gred, roeddwn i'n cychwyn o'r dechrau un. Roedd Rhiannon a fi'n cwrdd bob rhyw gwpl o wythnosau i drafod fy nyheadau, fy niddordebau a sut roeddwn yn teimlo. Roeddwn i'n ceisio gwneud popeth i helpu fy hunan, ond doeddwn i ddim yn cymdeithasu. Roeddwn i'n colli gallu cysylltu gyda phobl heb deimlo fel rhywun o'r tu allan.\nY gweithgaredd gyntaf i mi ei brofi fel rhan o'r prosiect rhagnodi cymdeithasol oedd ymuno â grŵp myfyrdod lleol. Cyn i mi ddechrau dioddef gyda fy iechyd meddwl, roeddwn i'n mynd yn rheolaidd i sesiynau ffitrwydd, myfyrdod a ioga ac roedd yn wych cael bod yn rhan o hynny eto. Mae'n debyg mai myfyrdod oedd y peth gorau i'w brofi gyntaf gan i mi ddod allan o'r sesiwn yn dawel iawn ac wedi ymlacio!\nRoeddwn i'n gweithio i adeiladu fy hyder drwy gymysgu gyda phobl eraill ac roeddwn i'n gobeithio mynd yn ôl i wirfoddoli. Daeth Rhiannon o hyd i nifer o wahanol opsiynau i mi ac erbyn hyn ryw'n gwirfoddoli mewn banc bwyd lleol.\nMae'n deimlad braf bod yn ôl yn gwneud y pethau roeddwn i'n arfer eu caru ac mae wedi fy helpu gymaint yn feddyliol.\nRwy'n cymryd gofal o'm corff a'm meddwl. Mae dosbarthiadau ffitrwydd a hefyd wirfoddoli'n rhoi synnwyr da o drefn i mi. Mae gen i rywbeth i godi o'r gwely ar ei gyfer.\nEr bod fy mywyd wedi gwella, heb y prosiect rhagnodi cymdeithasol, rwy'n meddwl y byddai wedi cymryd llawer hwy. Rwy'n dal i gysylltu'n rheolaidd gyda Rhiannon ac mae hi wedi bod yn gefnogwr enfawr i mi.\nYn ddiweddar, rwyf wedi cyrraedd un o fy nodau mwy arwyddocaol sef, ymgeisio am le mewn prifysgol. Doeddwn i erioed wedi meddwl y byddai hynny'n bosibilrwydd gwirioneddol i mi, ond rwyf wedi cael dau gynnig hyd yn hyn i astudio Seicoleg a Chymdeithaseg, ble rwy'n gobeithio defnyddio fy mhrofiadau fy hunan i helpu eraill. Rwyf hyd yn oed wedi cael swydd, sy'n gamp enfawr i mi.\nMae'r prosiect hefyd wedi fy helpu i fod yn llawer mwy agored gyda phobl eraill.\nRwy'n fwy bodlon yn ddiweddar i drafod fy mhroblemau iechyd, does gen i ddim cywilydd sôn am y pethau rwyf wedi bod trwyddyn nhw. Mae llawer o'r embaras roeddwn i'n ei deimlo ar y dechrau wedi diflannu ac o'r diwedd rwyf wedi cael diagnosis o Anhwylder Disfforig Difrifol Cyn Mislif (PMDD), sydd wedi fy helpu lawer iawn i ganfod y driniaeth cywir.\nEr fy mod yn dal i frwydo'r brwydrau mwy mewn bywyd, rwy'n hapus nad wyf i bellach yn cael fy llorio gan y pwysau lleiaf.\nMae'n fendigedig teimlo fy mod yn gallu rheoli a chynllunio fy mywyd fy hun unwaith eto, ac rwy'n llawn sylweddoli fy mod yn gorfod cymryd gofal o'm hiechyd meddwl er mwyn cadw i fynd.\nRwy'n teimlo'n gan mil gwell nad oeddwn i flwyddyn yn ôl ac rwy'n gobeithio dal ati i wella - rwy'n obeithiol nawr am fy nyfodol.\nAnxiety and panic attacks Depression Local Minds\nAndy Hollinghurst discusses how art, especially painting has been a release for him and has helped him on his journey to recovery.


Eglwys Sant Edmwnd, Crucywel - Parc Cenedlaethol Bannau Brycheiniog, Cymru\nEglwys Sant Edmwnd, Crucywel\nMae Sant Edmwnd yn eglwys anarferol o fawr o ystyried maint y dref. Cafodd ei sefydlu yn 1303 gan berchennog Castell Crucywel ar y pryd, Yr Arglwyddes Sybil Pauncefote, gwraig weddw Syr Grimbald, tirfeddianwr o Sais o Swydd Gaerloyw.\nHon yw'r unig eglwys yn Nghymru sydd wedi ei chysegru i Sant Edmwnd, sef nawddsant Lloegr pan sefydlwyd yr eglwys.\nMae delwau o'r Pauncefotes yn yr eglwys, a does gan y delw o'r Arglwyddes Sybil ddim dwylo. Mae'r hanes ei bod wedi aberthu ei dwylo fel pridwerth i gael ei gŵr oedd wedi ei gipio yn ôl o'r Croesgadau bellach wedi ei ddiystyrru.\nMae'r cynllun croesffurf yn dal i'w weld, er mai dim ond y seintwar sydd heb ei newid rhyw lawer ers y 14eg ganrif.\nMae meindwr Sant Edmwnd yn anarferol am eglwys Gymreig, gan fod yr estyll to wedi eu gorchuddio â phren. Mae'n creu tirnod sydd i'w weld o bron bob ffordd sy'n mynd i Grucywel. Yn ddadleuol, ychwanegwyd tŵr cloc â dim ond dau ddeial yn y 1860au. O fewn yr eglwys mae cofgolofn ryfel y dref sy'n dyddio o 1934. Gwaith Charles Eamer Kempe, cynllunydd Fictoraidd adnabyddus, yw dwy o'r ffenestri lliw niferus.\nMae'r eglwys ar agor i ymwelwyr yn ystod oriau golau dydd.


Toggle SearchChwilio am GwrsGoChwilio'r WefanGoCauEnglishAdrefAdran y Gymraeg ac Astudiaethau Celtaidd Cyrsiau Israddedig\nCyrsiau Israddedig (BA)\nMae gennym enw eithriadol dda am ansawdd ein dysgu ac rydym yn cynnal safonau academaidd uchel ar gyrsiau sy’n heriol, yn berthnasol ac yn ymarferol. Rydym yn adran addysgu a arweinir gan ymchwil, felly, cewch eich dysgu gan arbenigwyr ar gyrsiau sydd wedi gwreiddio yn yr ymchwil ddiweddaraf ac sydd hefyd yn tynnu ar y cyhoeddiadau mwyaf diweddar. Yn ol canlyniadau mwyaf diweddar yr Arolwg Cenedlaethol i Fyfyrwyr (NSS) cawsom sgor o 100% am ein dysgu.\nMae profiad eang ein staff yn golygu y gallwn gynnig ystod o gyrsiau deniadol a fydd hefyd yn eich paratoi ar gyfer gyrfa foddhaus. Mae ein cyrsiau cwmpasu llenyddiaeth ganoloesol, ysgrifennu creadigol, y Gymraeg yn y gweithle, cyfieithu ac addasu, barddoniaeth a ffuglen gyfoes, beirniadaeth lenyddol, ysgrifennu merched a llên gwerin. Rydym hefyd yn arbenigo yn yr ieithoedd Celtaidd eraill: Llydaweg, Gwyddeleg a Gaeleg yr Alban.\nYnghyd â’r cynlluniau astudio anrhydedd sengl, mae’r Adran hefyd yn cynnig nifer o gynlluniau gradd sy’n cyfuno Cymraeg â phynciau academaidd a galwedigaethol.\nMae canlyniadau'r arolygon diweddaraf yn dangos bod lefelau bodlonrwydd ein myfyrwyr yn cyrraedd 100% ac, felly, bob blwyddyn mae llawer o’n graddedigion yn dewis aros ymlaen gyda ni i astudio ar gyfer graddau uwch megis MA, MPhil neu PhD.\nMae 100% o'n graddedigion mewn gwaith neu addysg bellach chwe mis ar ôl graddio. Cymraeg (Iaith Gyntaf)\nCymraeg (Ail Iaith)\nCymraeg a'r Ieithoedd Celtaidd\nCymraeg - Anrhydedd Cyfun\nGwyddeleg - Anrhydedd Cyfun Cymraeg i Ddechreuwyr\nAdran y Gymraeg ac Astudiaethau Celtaidd CroesoCyrsiau IsraddedigCyrsiau UwchraddedigCyflogadwyeddDewch i’n GweldYsgoloriaethauGwybodaeth i Fyfyrwyr PresennolProffiliau StaffYmchwil AdrannolNewyddion a DigwyddiadauCysylltwch â niDolenni CyswlltLlyfrgell Genedlaethol Cymru\nCyswllt ar gyfer y dudalen hon:Adran y Gymraeg ac Astudiaethau Celtaidd , Adeilad Hugh Owen, Pen-glais, Aberystwyth, Ceredigion, SY23 3DY Ffôn: +44 (0) 1970 622137 Ebost: cymraeg@aber.ac.uk / celtaidd@aber.ac.uk


Sgwrsio Kunduz. Sgwrsio am ddim gyda dieithryn ar hap yn syth o Kunduz.\nCroeso i Chatroulette KunduzCyswllt i berson aleatory unrhyw le yn y byd. Gyda Chatroulette Kunduz gallwch ddewis rhwng yr opsiynau canlynol:- Sgwrs am ddim gyda phob math o bobl o Kunduz. I nodi hyn, ewch i 'Settings'.- Sgwrs gyda gwe-gamera yn y modd 'n fideo'.- Sgwrs gyda meicroffon yn y modd 'micro'.- Sgwrs safle ddienw heb micro ac nid oes unrhyw 'n fideo yn y modd' testun '.- Spy sgyrsiau eraill yn ddienw os ydych yn caniatáu.- Os nad ydych yn dymuno i ni spied newid yn 'Settings'.I ddechrau pwyswch 'F2' neu cliciwch 'dechrau'.\nRhestr o ddinasoedd yn Kunduz:


Fire at Kronospan - update from Wrexham County Borough Council 17.01.2020 - Newyddion - Gwasanaeth Tân ac Achub Gogledd Cymru\nTân yn Kronospan - Diweddariad pellach gan Gyngor Bwrdeistref Sirol Wrecsam - 17.01.20\nPostiwyd 17 Ionawr 2020 16:29\nMae’r Gwasanaeth Tân ac Achub wedi cyhoeddi bod y digwyddiad yn Kronospan bellach wedi symud ymlaen i’r cam adfer sy’n golygu eu bod wedi gallu gadael y safle. Fodd bynnag, fe fydd y gwasanaeth yn parhau i fonitro’r sefyllfa. Mae staff Kronospan nawr wrthi’n tampio’r pentwr o goed a effeithiwyd.\nErbyn hyn, nid oes llawer iawn o fwg yn codi o’r safle ond mae arogl i’w glywed o ganlyniad i’r deunydd sydd wedi bod yn llosgi, sydd efallai am beri pryder i breswylwyr yn ogystal â bod yn amhleserus.\nCyngor Iechyd Cyhoeddus yw:\n“Wrth i ni symud ymlaen at y cam adfer, cynghorir trigolion i awyru eu tai i gael gwared ar unrhyw arogl drwy agor y ffenestri. Gall arogleuon sy’n gysylltiedig â thanau achosi annifyrrwch, straen a gorbryder, cyfog, cur pen neu bendro. Mae’r rhain yn adweithiau cyffredin i arogleuon, yn hytrach na’r sylweddau sy’n achosi’r arogl. Fe allwn ganfod arogleuon ar lefelau sydd yn llawer is na’r lefelau sy’n gallu achosi niwed i iechyd.”\nBydd asiantaethau yn parhau i gysylltu â Kronospan yn ystod y dyddiau nesaf.\nMae’r uned monitro ansawdd aer a ddefnyddir gan Adnoddau Naturiol Cymru bellach wedi wefyll i lawr. Mae’r data a gesglir un ystod y monitro yn cael ei ddadansoddi gan Iechyd Cyhoeddus Cymru a bydd y canlyniadau ar gael maes o law..\nHoffai’r grŵp aml-asiantaeth sy’n cydlynu’r ymateb i’r asiantaeth hon, gymryd y cyfle hwn i ddiolch i’r holl asiantaethau oedd yn rhan o’r digwyddiad hwn am eu hymateb prydlon a phroffesiynol. Hoffem hefyd ddiolch i’r preswylwyr am eu cydweithrediad ac i bwysleisio ein bod yn deall eu pryderon parhaol ynglŷn â hyn a digwyddiadau blaenorol ac y byddwn yn ateb ymholiadau unigol nawr bod y digwyddiad gwreiddiol wedi dod i ben.


Gwella bywoliaeth miliynau o bobl | Bangor University\nMae mynediad ffermwyr prin eu hadnoddau yn India a Nepal at amrywiaeth addas o reis, a'u gwybodaeth ohonynt, wedi bod yn broblem ers amser. Mae ymchwil arloesol sy'n cael ei arwain gan Brifysgol Bangor wedi gwella bywoliaeth dros 5 miliwn o deuluoedd ar draws y gwledydd hyn. Mae hyn wedi cynnwys datblygu rhywogaethau newydd o reis sy'n rhoi mantais cnwd o 15-40% dros y rhywogaethau a dyfir yn draddodiadol. Yn India, mae dwy rywogaeth reis Ashoka yn unig yn rhoi elw o £17 miliwn y flwyddyn i'r ffermwyr tlotaf a'u teuluoedd.\nMae'r mathau newydd hyn yn rhagori yn eu blas da, eu gallu i wrthsefyll sychder a'u priodweddau gwrthsefyll pla. Roedd 83% o'r rhai ddefnyddiodd Ashoka yn gweld cynnydd mewn argaeledd reis yn 2008, gyda chynnydd cymedrig mewn hunangynhaliaeth reis o bron i fis. Mae'r manteision uniongyrchol hyn yn caniatáu i ffermwyr blannu cnydau ychwanegol neu neilltuo amser i weithgareddau eraill ac eithrio amaeth, sy'n rhoi incwm ychwanegol iddynt ac yn eu galluogi i anfon eu plant i'r ysgol.\nMae lledaenu hadau yn parhau i ehangu drwy ogledd India, ac mae lefelau cynhyrchu hadau nawr yn cynrychioli dros 40% o'r cyfanswm cynhyrchu hadau a gofnodwyd.


Belt Amseru Tsieina gyda Gweithgynhyrchwyr a Chyflenwyr pwli - Jingbang\nBelt Amseru gyda Phwli\nRydym yn cyflenwi gwregys amseru gyda pwli sy'n cael ei wneud o aloi alwminiwm gan ein peiriannau CNC, Mae ein gwregys amseru gyda pwli yn rhannau wedi'u haddasu fel eich cais, gallwn wneud gwregys amseru unrhyw faint gyda phwli os ydych chi'n darparu'r lluniadau 2D/3D. Mae gennym brofiad cyfoethog o beiriannu CNC am wregys amseru gyda phwli.\nRydym yn cyflenwi Belt Amseru gyda Pulley sy'n cael ei wneud o aloi Alwminiwm gan ein peiriannau CNC, mae Ein Belt Amseru gyda Phwli yn rhannau wedi'u haddasu fel eich cais, gallwn wneud Belt Amseru unrhyw faint gyda Phwli os ydych chi'n darparu'r lluniadau 2D/3D. Mae gennym brofiad cyfoethog o beiriannu CNC am Amseru Belt gyda Pulley.\nDeunydd Aloi alwminiwm Enw Cynnyrch Belt Amseru gyda Phwli\nMae ein Belt Amseru gyda Phwli o ansawdd uchel oherwydd ei fod yn cael ei wneud gan ein profiad peirianwyr a gweithwyr CNC, a gallwn ei wneud fel eich cais fel pres, aloi titaniwm, plastig, dur di-staen, dur canol, aloi alwminiwm neu ddeunydd arall. A gallwn gynhyrchu holl faint y Belt Amseru gyda Pulley fel eich cais i gwrdd â'r cais eich angen.\nAmseru Belt gyda Pulley gan y gall ein peirianwyr ddylunio'ch cais hefyd, a gallwn ddarparu'r samplau i chi ar ôl i luniadau gael eu cadarnhau, ac yna dechrau peiriannu cynnyrch swmp ar ôl i'r samplau gael eu cadarnhau. Bydd y canlynol ar gyfer eich cyfeiriad yn unig:\nMae ein Belt Amseru gyda Pwli yn cael ei brosesu gan y peiriannau CNC, gallwn wneud manwl gywirdeb fel 0.01mm gan ein peiriannau CNC. mae gan ein hadran injan 12 peiriannydd profiadol gan gynnwys peiriannydd o'r Almaen sy'n gyfrifol am is-gwmni yn yr Almaen.\nDarganfuwyd ein ffatri yn 2011 yn Shenzhen. Mae gan ein ffatri blanhigyn dau lawr, mae'r gweithdy yn 4000 metr sgwâr, ac mae ein swyddfa yn 1000 metr sgwâr, mae gennym chwe is-gwmni yn Shenzhen, Chengdu a'r Almaen. Mae ein cynnyrch yn cael ei allforio yn bennaf i Ewrop, Gogledd America, Awstralia, Japan, De Korea a gwledydd eraill, gan ein bod yn canolbwyntio ar ansawdd, gwasanaeth a rheoli costau, rydym bob amser yn mwynhau enw da gan ein cwsmeriaid. Ein gallu cynhyrchu o Amseru Belt gyda Pulley yw 500000pcs y mis.\nMae ein pris Amseru Belt gyda Pulley yn rhatach na chwmnïau eraill oherwydd ein bod yn ei wneud yn ein ffatri, gallwn reoli'r gost i gyd. Ac mae ein pris yn EXW, ond gallwn wneud y dosbarthiad fel eich cais, rydym yn gweithredu gyda TNT, FedEx, UPS, DHL ac yn y blaen. Rydym yn defnyddio'r bag plastig wedi'i selio arbenigol i becynnu Amseru Belt gyda Pulley ac yna eu rhoi mewn cartonau caled i sicrhau nad oes unrhyw ddifrod yn y broses ddosbarthu.\nMae ein gwarant o Amseru Belt gyda Pulley yn flwyddyn, byddwn yn ei ddisodli os byddwch chi'n dod o hyd i unrhyw broblem pan fyddwch chi'n defnyddio ein Belt Amseru gyda Phwli yn y cyfnod gwarant.\nC3. Beth am amser blaenllaw Amseru Belt gyda Phwli?\nMae gan ein Belt Amseru gyda Phwli warant blwyddyn, yn y cyfnod hwn, byddwn yn disodli'r clo os oes unrhyw fater ansawdd.\nTagiau Poeth: Amseru Belt gyda pwli, Tsieina, gweithgynhyrchwyr, cyflenwyr, ffatri


Trwydded IPC S4C\nHome > For music users > Broadcast and online > TV broadcasting > Trwydded IPC S4C\nTrwydded IPC S4C TV broadcastingUK channels without a BARB ratingMusic channelsBARB-rated or ex-UK channelsLocal TV channelsProgramme sales blanket licenceIndependent production companies (IPC)S4C IPC licenceTrwydded IPC S4CMusic programmes blanket licenceRadio broadcastingOnline and mobileAlready familiar with broadcast and online licensing?Consultation procedure\nGall Cwmnïau Cynhyrchu Annibynnol sy’n creu cynnwys ar gyfer S4C wneud defnydd o repertoire MCPS dan drwydded flanced IPC.\nGyda Thrwydded IPC, does dim angen i gwmnïau teledu annibynnol geisio clirio caneuon unigol i’w defnyddio yn eu cynyrchiadau teledu.\nBeth sydd yn cael ei orchuddio?\nWrth arwyddo’r cytundeb cewch hawl i ddefnyddio hyd at 10 miliwn o wahanol ganeuon a darnau o gerddoriaeth. Mae hefyd yn eich galluogi i ddarparu eich rhaglenni am +/- 35 diwrnod o fideo ar gais (VOD).\nMae’n bosib trwyddedu cerddoriaeth masnachol a cerddoriaeth llyfrgell o dan blanced yr IPC.\nDefnyddiwch Cerddoriaeth Llyfrgell MCPS mewn rhaglenni ar-lein.\nMae modd dewis o dri opsiwn: fesul 30 eiliad, fesul rhaglen neu fesul cyfres. Mae opsiynau blynyddol, byd-eang a phob cyfrwng hefyd ar gael ar gyfer Cerddoriaeth Llyfrgell MCPS. Cerddoriaeth Fasnachol – Ffioedd trwyddedu\nEfallai y bydd angen trwydded arnoch chi ar gyfer hawliau recordiau sain (PPL) yn ychwanegiad i’r hawliau mecanyddol (MCPS). Mi all eich rheolwr cyfrif eich cynghori chi os ydych chi angen y ddau hawliau yma. Dyma'r ffioedd trwyddedu ar gyfer cerddoriaeth fasnachol pryd mae'r dyddiad cyflwyno ar neu ar ol 1 Ebrill 2017.\nCynnwys TX gwreiddiol\n1 TX Ychwanegol\n5 TX Ychwanegol\nDeunydd perthnasol i’r rhaglen\n5 tx+/- 35 diwrnod fideo ar gais\nCerddoriaeth Llyfrgell – Ffioedd Trwyddedu Mae ffioedd trwyddedu ar gyfer cerddoriaeth llyfrgell I’w gweld yn y tabl isod, ac yn berthnasol pryd mae'r dyddiad cyflwyno ar neu ar ol 1 Ebrill 2017. Defnyddiwch Cerddoriaeth Llyfrgell MCPS mewn rhaglenni ar-lein yn ôl y graddfeydd isod.\nFesul cyfres a cytundebau blynyddol\nOs ydych chi’n cynhyrchu cyfres neu nifer o gyfresi, yna cysylltwch gyda’ch rheolwr cyfrif I drafod eich anghenion, ac I fynd trwy sut gall y graddfeydd a’r gostyngiadau yma fod o fantais i’ch cynhyrchiadau. Ffoniwch +44 (0)20 3741 4033. Categori Trwydded\nS4C (pob cyfrwng)\nByd-eang (pob cyfrwng)\nByd-eang eithrio'r DU (pob cyfrwng)\nDU (pob cyfrwng)\nFesul Gwaith £46\nFesul Cynhyrchiad £168\nFesul Cyfres (fyny i 8 pennod)\nDêl Blyndyddol – Grwp IPC\nCaniateir cyfranediad o giwiau unigol o drac sengl o fewn cynhyrchiad sengl\nFesul Gwaith: Defnydd ddi-derfyn o waith o fewn un cynhyrchiad teledu\nFesul Cynhyrchiad: Defnydd ddi-derfyn o weithiau o fewn un cynhyrchiad teledu\nFesul Cyfres: Defnydd ddi-derfyn o weithiau o fewn un Cyfres Deledu (fyny i 8 pennod)\nCytundeb Blynyddol: Defnydd ddi-derfyn o weithiau o fewn Cyfresi Teledu a Chynhyrchiadau\nNid yw’r prisiau yma yn cynnwys TAW.\nSut mae gwneud cais? Llenwch ac anfonwch y ffurflen gais at welshtvprogrammes@prsformusic.com ac fe gysylltwn â chi i gadarnhau cost y drwydded.\nUnwaith y byddwch wedi arwyddo cytundeb trwyddedu bydd rhaid i chi gadw cofnod (ar giw-restri) o’r gerddoriaeth a ddefnyddiwch a rhoi’r wybodaeth i ni unwaith y bydd y cynhyrchiad wedi’i orffen yn derfynol. Rhestr Gweithiau Eithriedig IPC\nMae rhai caneuon heb eu cynnwys yn y drwydded IPC, a bydd angen eu clirio’n uniongyrchol gyda’r cyhoeddwyr.\nAr hyn o bryd, mae rhestr y gweithiau eithriedig yn cynnwys caneuon sydd wedi’u hysgrifennu neu eu cyd-ysgrifennu gan AC/DC, Prince, The Beatles (yn cynnwys rhai gweithiau unigol gan Paul McCartney a George Harrison), Arthur Brown, Bob Dylan, Bruce Springsteen, Metallica, Procol Harum, The Band, The Travelling Wilburys, Queen, Nirvana, Arctic Monkeys ac The Last Shadow Puppets. Mae’r rhestr hefyd yn cynnwys gweithiau gan artistiaid eraill sy’n defnyddio samplau o weithiau eithriedig.\nAm fwy o wybodaeth cysylltwch â thîm IPC Cymru ar +44 (0)20 3741 4033.\tView in English\nView this webpage and see the application form in English.\nNewydd ar gyfer 2016


Llyn Brenig | Y Siop Bysgota, Hawlenni a Thacl\nHawlenni Pysgota a\nGwrandewch ar gynghorion staff y siop bysgota a holwch y gweithwyr sydd fel arfer yn gweithio ar y cewyll meithrin pysgod neu o gwmpas y bad achub – maen nhw’n hen lawiau ar yr drifftiau gorau i’w pysgota a’r baeau mwyaf cysgodol ar ddiwrnodau gwyntog.\nLlyn Brenig yw un o bysgodfeydd pen dŵr gorau Prydain. Gyda 23km o lannau, dyma un o leoliadau pysgota gorau Conwy. Yn ein Siop Bysgota ar y safle, rydyn ni’n stocio popeth sydd ei hangen arnoch i fynd allan ar y dŵr i fachu pysgodyn. Dyma’r lle gorau i brynu Hawlenni Pysgota a Thacl Pysgota, sgroliwch i lawr am ragor o fanylion ac i weld y Prisiau Pysgota.\nCofiwch, y ffordd orau o bysgota’r llyn yw mewn cwch. Argymhellir bwcio er mwyn osgoi siom. Yn syml, cliciwch ar y botwm bwcio nawr.\nGallwch brynu hawlenni yn y siop bysgota ar y safle gan ddefnyddio dulliau talu digyswllt. Gallwch eu prynu o’r peiriannau yn y maes parcio hefyd. Dylid nodi nad yw’r peiriannau’n derbyn arian papur na chardiau felly dewch â digon o arian parod. Nid oes angen i bysgotwyr sy’n prynu hawlenni dalu’r tâl parcio. Mae hawlenni Cronfa Alwen yn caniatáu ar gyfer pysgota brithyll â throell, plu naturiol ac un abwydyn naturiol yn unig, ac eithrio i’r gogledd o’r bont, lle caniateir plu yn unig.\nTacl Pysgota Llyn Brenig\nMae amrywiaeth eang o dacl, abwyd artiffisial a llithwyr ar gael i’w prynu, ynghyd â chyngor arbenigol gan staff y siop. Rydyn ni’n stocio amrywiaeth o ddillad gan rai o’r brandiau gorau. Rydyn ni’n deall pa mor bwysig yw bod yn gyffyrddus wrth bysgota. Mae ein dewis gwych o ddillad am bob tymor yn sicrhau y gallwch berfformio hyd eithaf eich gallu.\nO 1 Tachwedd bob blwyddyn, mae Llyn Brenig yn cynnig pysgota penhwyaid anhygoel. Caniateir abwyd môr marw a llithwyr dros 6 mis dros y gaeaf. Y ffordd orau o bysgota’r llyn yw mewn cwch.\n• RHAGOR O FANYLION •\nCartref Clwb Hwylio uchaf Gogledd Cymru, mae amodau gwyntog y llyn yn ddelfrydol i hwylwyr newydd ac anturus. Mae ein Clwb Hwylio’n cynnal sesiynau hyfforddi trwy gydol y tymor.\nMwynhewch ddiod gynnes, cacen gartref neu bryd poeth o’n bwydlen dymhorol flasus, gyda golygfeydd bendigedig dros Lyn Brenig yng Nghaffi Glan y Llyn.


Cyf Gyrwyr Diweddarwr Allweddol - Download Free Activation Allweddol 2017 - Softkelo - Dod o hyd i Softwares Unlimited, craciau & haciau\nHome » Craciau premiwm » Cyf Gyrwyr Diweddarwr Allweddol – Download Free Activation Allweddol 2017\nCyf Gyrwyr Diweddarwr Allweddol yw un o'r atebion neis a all ddatrys eich holl yrwyr yn ymwneud â trafferthion. Mae'n milltir rhaglen feddalwedd a allai edrych ar eich gliniadur heb fod yn gyhoeddus ai peidio, mae rhai gyrwyr sydd wedi dyddio ac llygru. Os yw mathau hyn o yrwyr yn cael eu lleoli ar eich cyfrifiadur, yna ddyfais hon robotically yn eu diweddaru yn gyflym. Gall weithio ar gyfer pob math o strwythurau rhedeg fel ffenestri, mac, Linux ac yn y blaen. Mae mor tunnell easy.You yn rhaid i gadw ar eich cyfrifiadur, bydd yn gwneud ei holl baentiadau robotically. Mae ei rhyngwyneb yn bendant yn llyfn ac yn hawdd a dros miloedd ar filoedd o fodau dynol yn defnyddio meddalwedd hwn ar eu cyfrifiaduron personol ar gyfer diweddaru eu gyrwyr.\nWeithiau byddwch yn teimlo nad yw eich cyfrifiadur yn gweithredu neu sy'n ymddangos yn effeithlon, rhai o'i gyrwyr yn enghraifft corrupted.For, tra bod y defnydd o Skype neu fod astud i gân, Nid yw sain eich gliniadur bob amser yn gweithredu nicely.At y tro y bydd eich syniad i'w rhoi yn y ffenestr newydd sbon ar eich pc. Fodd bynnag, nid oes eisiau i roi mewn sbon ffenestr newydd, mae'n rhaid i chi jyst arfer Cyf Gyrwyr Diweddarwr Activation Allweddol 2017. Mae'n mynd i gymryd lle eich holl yrwyr yn awtomatig ac yn unioni pob gyrrwr ynghylch problemau.\nCyf Gyrwyr Diweddarwr Allweddol\nDownload Avg Gyrwyr Diweddarwr Allweddol\nCrac Diweddarwr Gyrwyr AVG Gall ddarganfod y diweddaraf gan eich gliniadur ac yn eu diweddaru mewn dim o amser. Gall ddod o hyd i'r gyrrwr ffotograffau cyfoes a allai ddod o hyd i hapchwarae llyfnach, ffrydio a hefyd addasu y cyfryngau. Mae'n arf hygyrch y gall heb broblemau ac flawlessly diweddaru'r drives. Mae'n awtomatig arholiadau cwpl o yrwyr a diweddariadau yn iawn i ffwrdd ac yn hawdd. Gall brofi'r 127,000+ gyrwyr ar y tro. Llai chwilfriwio delweddau uwch gyflymach syrffio sain cyfoethog & llai o drafferthion dyfais. Mae'n diweddaru'r gyrwyr er gwell perfformiad cyffredinol eich dyfais gliniadur. Ar ôl i chi osod meddalwedd hwn mae'n gweithio iawn fecanyddol ar eich peiriant gliniadur ac yn diweddaru gyrwyr heb iawn anhawster a chyflym. Mae'n gyflym sganiau y gyrwyr.\nEfallai yr hoffech: Windows 10 Parhaol Activator - Download Free Ultimate 2017\nDiweddariad Cyf Driver Cynnyrch Allweddol Efallai hyd yn oed yn rhoi hysbysiad i chi ar gyfer yr heddlu gyrru wladwriaeth-of-the-celf ar gael yn eich dyfeisiau fel yr argraffydd, sganiwr, a grym cymhelliad fideo. Mae'n un o'r amrywiadau presennol uchafswm. Un o'r materion pwysicaf tua 'i' milltiroedd hyn yn bendant am ddim ar gyfer yr holl gwsmeriaid. Mae'n llawer rhaglen meddalwedd ar gyfer y diweddariadau o'r gyrwyr y caledwedd. Mae'n llawer yn gyflym iawn ac yn enwog cyfleustodau. Mae'n eithaf syml i'w ddefnyddio. Gallai chwilio yn awtomatig ac yn harddu y gyrwyr y ddyfais pc. Mae'n y ddyfais gallu cost y rhan fwyaf ar gyfer eich cyfrifiadur preifat. Gall wella perfformiad y gyrwyr eich gliniadur heb unrhyw drafferth. Gall wirio 130,000 yn ogystal â gyrwyr ar y tro, mae'n rhaglen feddalwedd datblygiadau a allai wneud eich gliniadur mwy o cyflymder a chost mewn sefyllfa. Gall ychwanegu gwneuthuriad cysylltiad rhyngoch chi a'r holl ddiweddariadau newydd sy'n gwneud ein hadnodd cynnal uwch.\nYn wahanol ymadroddion, rydym yn gallu dweud ei bod yn strategaeth i gadw diweddaru ar holl ddiweddariadau newydd. Mae'n gallu i sganio eich cyfrifiadur, cyfrifiadurol a theclynnau eraill ar gyfer diffyg a gyrwyr blaenorol. Mae'n hefyd yn rhoi'r dewis i lwytho i lawr i chi a gosod pob un o'r gyrwyr newydd a all fod yn addas ac yn ddelfrydol ar gyfer eich cyfrifiadur. Trwy gyfrwng, bydd hyn yn y perfformiad cyffredinol eich dyfais ffynnu. Gallai robotically bodloni'r holl angen am eich gliniaduron a dyfais pc. crac updater gyrrwr AVG yn gweithio mewn gorffennol hanesyddol pan fyddwch yn sefydlu y cais hwn ar eich system pc. Mae'n gwneud grym cymhelliad uwchraddio gadget yn lân ac yn gyflym iawn. Mae ganddo gronfa ddata ysgogwr mawr. Mae'r holl faterion megis chwilfriwio a rhewi y bydd eich cyfrifiadur yn wyneb neu wedi dioddef o'u herwydd. Efallai y byddant yn ei roi i ffwrdd yn rheolaidd allan o'ch dyfais a gwneud eich healthful a gwarchod.\n← Windows 10 Activator parhaol – Download rhad ac am ddim Ultimate 2017 Utilities Glary Pro Download Free Gyda Trwydded Serial Allwedd →


diffiniad ASVFD: Mae ffynhonnau afal yn gwirfoddoli adran tân-Apple Springs Volunteer Fire Department\nHafan › A › ASVFD › Mae ffynhonnau afal yn gwirfoddoli adran tân\nASVFD: Mae ffynhonnau afal yn gwirfoddoli adran tân\nBeth mae ASVFD yn ei olygu? Mae ASVFD yn sefyll am Mae ffynhonnau afal yn gwirfoddoli adran tân. Os ydych yn ymweld â'n fersiwn di-Saesneg ac eisiau gweld y fersiwn Saesneg o Mae ffynhonnau afal yn gwirfoddoli adran tân, sgroliwch i lawr i'r gwaelod a byddwch yn gweld ystyr Mae ffynhonnau afal yn gwirfoddoli adran tân yn Saesneg iaith. Cofiwch fod y talfyriad o ASVFD yn cael ei ddefnyddio'n eang mewn diwydiannau fel bancio, cyfrifiadureg, addysg, cyllid, llywodraethol, ac iechyd. Yn ogystal â ASVFD, efallai fod Mae ffynhonnau afal yn gwirfoddoli adran tân yn fyr am acronymau eraill.\nASVFD = Mae ffynhonnau afal yn gwirfoddoli adran tân\nChwilio am ddiffiniad cyffredinol o ASVFD? Mae'r ASVFD yn golygu Mae ffynhonnau afal yn gwirfoddoli adran tân. Rydym yn falch o restru acronym ASVFD yn y gronfa ddata fwyaf o fyrfoddau ac acronymau. Mae'r ddelwedd ganlynol yn dangos un o ddiffiniadau ASVFD yn Saesneg: Mae ffynhonnau afal yn gwirfoddoli adran tân. Gallwch lawrlwytho'r ffeil delwedd i'w hargraffu neu ei hanfon at eich ffrindiau drwy e-bost, Facebook, Twitter, neu TikTok.\nFel y soniwyd uchod, defnyddir ASVFD fel acronym mewn negeseuon testun i gynrychioli Mae ffynhonnau afal yn gwirfoddoli adran tân. Mae'r dudalen hon i gyd yn ymwneud â'r acronym ASVFD a'i ystyron fel Mae ffynhonnau afal yn gwirfoddoli adran tân. Nodwch nad Mae ffynhonnau afal yn gwirfoddoli adran tân yw unig ystyr ASVFD. Efallai y bydd mwy nag un diffiniad o ASVFD, felly edrychwch ar ein geiriadur am bob ystyr o ASVFD un wrth un.\nDiffiniad yn Saesneg: Apple Springs Volunteer Fire Department\nAr wahân i Mae ffynhonnau afal yn gwirfoddoli adran tân, mae gan ASVFD ystyron eraill. Maent wedi'u rhestru ar y chwith isod. Sgroliwch i lawr a chliciwch i weld pob un ohonynt. Ar gyfer pob ystyr o ASVFD, cliciwch "mwy ". Os ydych yn ymweld â'n fersiwn Saesneg, ac eisiau gweld diffiniadau o Mae ffynhonnau afal yn gwirfoddoli adran tân mewn ieithoedd eraill, cliciwch y ddewislen iaith ar y gwaelod dde. Byddwch yn gweld ystyron Mae ffynhonnau afal yn gwirfoddoli adran tân mewn llawer o ieithoedd eraill megis Arabeg, Daneg, Iseldireg, Hindi, Siapan, Corëeg, Groeg, Eidaleg, Fietnameg, ac ati.


Cyfraith Cymru - Sicrhau darpariaeth addysg ôl 16\nHafan > Gwasanaethau cyhoeddus > Addysg > Addysg ôl 16 ac addysg bellach > Sicrhau darpariaeth addysg ôl 16\nSicrhau darpariaeth addysg ôl 16\nAddysg ôl-16 neu addysg bellach yw:\n“(a) full-time and part-time education suitable to the requirements of persons who are over compulsory school age, and\n(b) organised leisure-time occupation provided in connection with the provision of such education, except that it does not include secondary education or …higher education.”\n(Adran 2(3) yr Education Act 1996).\n"Addysg uwchradd" (yn syml) yw addysg amser llawn addas i ofynion disgyblion rhwng 11 a 16 oed, neu addysg amser llawn addas i ofynion rhai 16 i 19 oed a ddarperir mewn ysgol.\nMae adran 8(3) o'r Education Act 1996 yn pennu bod rhywun yn peidio â bod o oedran ysgol gorfodol:\n“at the end of the day which is the school leaving date for any calendar year—\n(a) if he [or she] attains the age of 16 after that day but before the beginning of the school year next following,\n(b) if he [or she] attains that age on that day, or\n(c) (unless paragraph (a) applies) if that day is the school leaving date next following his [or her] attaining that age.”\nYn syml, felly, mae addysg bellach yn addysg amser llawn neu ran-amser addas i ofynion y rhai dros 16 oed nad yw’n cael ei darparu mewn ysgol ac nad yw’n gyfwerth ag addysg uwch (a ddarperir mewn prifysgolion).\nPwerau a dyletswyddau Gweinidogion Cymru\nYn adrannau 31 a 32 o'r Learning and Skills Act 2000 (LSA 2000) ceir darpariaeth bod gan Weinidogion Cymru ddyletswydd i sicrhau y darperir cyfleusterau priodol ar gyfer addysg a hyfforddiant myfyrwyr 16 i 18 oed, a dyletswydd i sicrhau cyfleusterau rhesymol ar gyfer addysg a hyfforddiant personau sy'n 19 oed neu'n hŷn. Nid yw addysg yn y cyd-destun hwn yn cynnwys addysg uwch ond mae’n cynnwys addysg amser llawn a rhan-amser. Gall hyfforddiant gynnwys hyfforddiant galwedigaethol, cymdeithasol, corfforol a hamdden.\nYn ychwanegol at eu dyletswydd i ddarparu cyfleusterau, rhaid i Weinidogion Cymru hefyd annog unigolion i ddilyn addysg neu hyfforddiant ôl-16, ac mae'n rhaid iddynt annog cyflogwyr i gymryd rhan yn narpariaeth addysg a hyfforddiant ôl-16 ac i gyfrannu at gostau hynny.\nYn ogystal â’u cyfrifoldeb cyffredinol i ddarparu addysg ôl-16, gall Gweinidogion Cymru o dan adran 52 o'r Further and Higher Education Act 1992 ofyn i sefydliad addysg bellach ddarparu addysg i unigolion penodol a enwir.\nMae gan Weinidogion Cymru'r pŵer i ariannu addysg ôl-16 yng Nghymru o dan adran 34 o LSA 2000. Yn y gorffennol defnyddiwyd y pwer hwn i benodi corff arall i ddarparu adnoddau, ond erbyn hyn mae Gweinidogion Cymru yn ariannu sefydliadau addysg bellach yn uniongyrchol. Yn adran 35 o LSA 2000 ceir darpariaeth sy’n golygu os yw Gweinidogion Cymru yn darparu adnoddau ariannol eu hunain mae modd iddyn nhw osod amodau. Gall y rhain gynnwys gofyniad i ganiatáu i Weinidogion Cymru gael mynediad at gyfrifon, dogfennau a chyfrifiaduron y darparwr a gall alluogi Gweinidogion Cymru i fynnu ad-daliad o’r symiau a dalwyd ganddynt i ddarparwyr addysg ôl-16. Gall yr amodau sy'n gysylltiedig â chyllid fynnu bod darparwyr addysg a hyfforddiant yn codi ffioedd neu’n adennill costau.\nEr mwyn hyrwyddo eu dyletswydd i sicrhau darpariaeth addysg a hyfforddiant ôl-16, gall Gweinidogion Cymru, o dan adran 36 o LSA 2000, roi grant i awdurdod lleol i ariannu dosbarthiadau chwech mewn ysgolion.\nMae gan Weinidogion Cymru hefyd bŵer cyffredinol i roi cymorth ariannol i berson mewn cysylltiad â darparu addysg yng Nghymru o dan adrannau 14 i 17 o'r Education Act 2002 (EA 2002). Gall y cymorth gael ei ddarparu’n uniongyrchol gan Weinidogion Cymru neu gan berson a ddirprwywyd i'r diben hwn gan Weinidogion Cymru o dan adran 17. Yn benodol, mae'r swyddogaeth yn cynnwys pŵer i ddarparu cymorth ariannol er mwyn galluogi person i ymgymryd â chwrs addysg a ddarperir gan sefydliad yn y sector addysg bellach. Gall y cymorth ariannol hwn gael ei roi ar ffurf grant, benthyciad, gwarant neu drwy daliad er budd y sawl a gynorthwyir a gall fod ar ba bynnag delerau ac amodau y mae Gweinidogion Cymru yn eu hystyried yn briodol. Gall yr amodau gynnwys gofyniad i ad-dalu’r cymorth, neu iddo gael ei drosglwyddo i bobl eraill.\nMae gan Weinidogion Cymru bwerau o dan adran 123 o LSA 2000 ac adran 40 o'r Mesur Dysgu a Sgiliau (Cymru) 2009 i gyfarwyddo awdurdodau lleol a chyrff llywodraethu sefydliadau addysg bellach i ddarparu neu sicrhau y darperir gwasanaethau a fydd yn annog, yn galluogi neu'n cynorthwyo pobl ifanc (y rhai rhwng 11 a 25 oed) i gymryd rhan yn effeithiol mewn addysg neu hyfforddiant, manteisio ar gyfleoedd ar gyfer cyflogaeth, neu gymryd rhan yn effeithiol ac yn gyfrifol ym mywyd eu cymunedau.\nGall Gweinidogion Cymru wneud rheoliadau o dan adran 136 o'r Education Act 2002 i wahardd person nad yw'n dal cymhwyster penodol neu wedi bodloni meini prawf penodol rhag darparu addysg mewn sefydliad addysg bellach. Y rheoliadau perthnasol cyfredol ar hyn o bryd yw'r Rheoliadau Personau sy'n Darparu Addysg mewn Sefydliadau Addysg Bellach yng Nghymru (Amodau) 2007 (O.S. 2007/2220).\nMae Mesur Teithio gan Ddysgwyr (Cymru) 2008 yn gosod dyletswydd benodol ar awdurdodau lleol i asesu anghenion teithio dysgwyr yn eu hardal, gan gynnwys myfyrwyr o dan 19 oed sy'n derbyn addysg bellach a ariennir yn gyhoeddus. Mae gan Weinidogion Cymru bŵer o dan adran 7 o'r Mesur i osod rheoliadau sy’n gwneud darparu trefniadau teithio yn ofynnol (h.y. trefniadau i ddarparu cludiant i fyfyrwyr rhwng eu cartrefi a’u mannau astudio) ar gyfer myfyrwyr rhwng 16 a 18 oed, ond nid yw’r pŵer hwn wedi ei roi ar waith hyd yn hyn.\nPwerau awdurdodau lleol\nMae adrannau 15A a 15B o'r Education Act 1996 (EA 1996) yn nodi pŵer awdurdodau lleol yng Nghymru i sicrhau y darperir ar gyfer eu hardal addysg amser llawn neu ran-amser addas i ofynion personau dros oedran ysgol gorfodol, gan gynnwys rhai 19 oed neu'n hŷn, ond heb gynnwys addysg uwch.\nMae hyn yn cynnwys y pŵer i sicrhau y darperir hyfforddiant, gan gynnwys hyfforddiant galwedigaethol, cymdeithasol, corfforol a hamdden yn ogystal â gweithgaredd amser hamdden wedi'i threfnu mewn cysylltiad â darpariaeth addysg neu hyfforddiant.\nWrth arfer y pŵer hwn rhaid i awdurdod lleol roi sylw yn benodol i anghenion pobl ag anawsterau dysgu.\nMae adran 508 o EA 1996 yn rhoi pŵer i awdurdodau lleol yng Nghymru ddarparu cyfleusterau ar gyfer hamdden a hyfforddiant cymdeithasol a chorfforol fel rhan o'r cyfleusterau ar gyfer addysg bellach a ddarperir yn eu hardal. Er enghraifft, gall awdurdodau lleol sefydlu, cynnal a rheoli neu gynorthwyo i sefydlu, cynnal a rheoli gwersylloedd, dosbarthiadau gwyliau, caeau chwarae, canolfannau chwarae, meysydd chwarae, campfeydd a phyllau nofio.\nRhaid i awdurdod lleol gydymffurfio ag unrhyw gyfarwyddyd gan Weinidogion Cymru o dan adran 123 o'r Learning and Skills Act 2000 i ddarparu neu sicrhau bod gwasanaethau yn cael eu darparu a fydd yn annog, yn galluogi neu'n cynorthwyo pobl ifanc (y rhai 11 i 25 oed) i gymryd rhan yn effeithiol mewn addysg neu hyfforddiant, manteisio ar gyfleoedd ar gyfer cyflogaeth, neu gymryd rhan yn effeithiol ac yn gyfrifol ym mywyd eu cymunedau.\nCyn cymryd camau i gydymffurfio â chyfarwyddyd o dan adran 123, rhaid i awdurdod lleol ymgynghori â’r personau neu’r sefydliadau hynny y maent yn eu hystyried yn briodol, gan gynnwys y rhai a restrir yn adran 125 o LSA 2000.\nMae adrannau 33A i 33Q o'r Learning and Skills Act 2000 (LSA 2000) (fel y'i diwygiwyd gan Fesur Dysgu a Sgiliau (Cymru) 2009) ei gwneud yn ofynnol i Weinidogion Cymru ffurfio ar gyfer pob ardal ym mhob awdurdod lleol yng Nghymru un neu fwy o gwricwla lleol ar gyfer y rhai 16 i 18 oed. Rhaid i Awdurdodau Lleol a chyrff llywodraethu ysgolion a gynhelir a sefydliadau addysg bellach yn ardal yr awdurdod lleol gynorthwyo Gweinidogion Cymru i gynllunio'r cwricwla lleol a fydd ar waith ganddynt.\nRhaid i bob cwricwlwm lleol gynnwys cyrsiau astudio y mae pob un ohonynt yn perthyn i un o’r categorïau a restrir yn adran 33A o LSA 2000 sef:\n(a) mathemateg, gwyddoniaeth a thechnoleg;\n(b) busnes, gweinyddu a'r gyfraith;\n(c) gwasanaethau ar gyfer pobl;\n(d) y celfyddydau, y cyfryngau, diwylliant ac ieithoedd;\n(e) y dyniaethau, gwyddorau cymdeithasol a pharatoi ar gyfer bywyd a gwaith.\nWrth arfer eu swyddogaethau i lunio cwricwla lleol, mae gan Weinidogion Cymru ddyletswydd o dan adran 33B i hysbysu darpar fyfyrwyr bod cyrsiau astudio a ddysgir trwy gyfrwng y Gymraeg ar gael a hyrwyddo mynediad iddynt.\nMae gan fyfyrwyr yr hawl i ddilyn cwrs astudio a gynhwysir yn y cwricwlwm sy’n berthnasol iddyn nhw ac mae’n rhaid i gorff llywodraethu'r ysgol neu’r sefydliad addysg bellach dan sylw sicrhau bod y cwrs ar gael i'r myfyrwyr. Rhaid i awdurdodau lleol a chyrff llywodraethu ysgolion a sefydliadau sicrhau bod y nifer mwyaf o gyrsiau ar gael yn y cwricwlwm lleol perthnasol a gallant weithio gyda'i gilydd a gwneud trefniadau gyda thrydydd parti er mwyn cyflawni hyn.\nAddysg ôl 16 ac addysg bellach\nSefydliadau addysg bellach\nCydweithio yn y sector addysg bellach a chyda sectorau eraill\nArolygu addysg bellach\nGorfodi safonau a’r gyfraith


Caerdydd Creadigol yn 'One Match' | Caerdydd Creadigol\nCaerdydd Creadigol yn 'One Match'\nWrth i Gwpan Pêl-droed Digartref y Byd ddechrau ym Mharc Bute y penwythnos diwethaf gyda chyfres o gemau a digwyddiadau, agorodd ‘One Match’, arddangosfa afaelgar gan ffotograffydd o Gaerdydd, Paul John Roberts, yn Ffotogallery ar Stryd y Castell. Mae’r arddangosfa’n archwilio bywydau unigolion digartref a’r rhai sydd wedi’u hallgáu’n gymdeithasol sy’n cymryd rhan yn y twrnamaint eleni.\nNod yr arddangosfa, a gefnogir gan Gyngor Celfyddydau Cymru a Ffotogallery, yw codi ymwybyddiaeth o bobl sy’n wynebu digartrefedd a herio’r ystrydebau negyddol sy’n gysylltiedig â nhw. Cafodd Paul ei ysgogi i gofnodi hynt, helyntion a dathliadau’r digwyddiad a’i effaith ar y rhai a gymerodd ran.\nMeddai Paul, sy’n arbenigo mewn ffotograffiaeth portreadau a pherfformiad ddogfennol, olygyddol a masnachol greadigol, “Roedd yn ffordd ddiddorol o daflu goleuni ar rai o’r bobl fwyaf agored i niwed yn ein cymdeithas. Roeddwn wedi clywed bod Cwpan Pêl-droed Digartref y Byd yn dod i Gaerdydd ac roeddwn yn meddwl y byddai’n syniad da i gofnodi’r chwaraewyr a fyddai’n cymryd rhan ynddo. Yn ffodus, cydiodd y syniad a ches i gefnogaeth gan Gyngor Celfyddydau Cymru a Ffotogallery i barhau. Roedd yn fraint i dreulio amser gyda’r unigolion hyn a dod yn ffrindiau gyda nhw.”\nCofnododd Paul y cyfnod a oedd yn arwain at y digwyddiad gan ddal y buddion cymdeithasol a’r pleser sydd ynghlwm wrth bêl-droed - gôl-geidwaid yn dysgu ei gilydd, chwaraewyr yn cael hoe fach o hyfforddi, gan chwerthin gyda’i gilydd. Mae’r prosiect ffotograffig yn dilyn taith y chwaraewyr hyn, fel unigolion ac fel grŵp. Ar ôl treulio pedwar mis gyda chwaraewyr a hyfforddwyr tîm Cymru, mae Paul wedi cyfleu bywydau go iawn y bobl hyn i’r dim. O ystyried nad oedd ganddo gefnogaeth nac arian yn ystod tri o’r misoedd hynny, mae ymdrech Paul wrth greu ‘One Match’ yn dangos gwir ymroddiad.\nMeddai, “Gobeithio y bydd hyn yn codi ymwybyddiaeth o’r ffaith mai pobl go iawn yw’r rhain, yn hytrach nag isadran o’r gymdeithas. Maen nhw’n unigolion call, deallus sy’n haeddu cyfle. Rwyf wedi profi llawenydd mawr a diobaith enbyd yn ystod y prosiect hwn. Mae’n peri i fi synfyfyrio a hunanymholi ynghylch sut mae dynolryw yn gwastraffu ein hadnoddau mwyaf gwerthfawr - sef ein gilydd.”\nCeir ymdeimlad o rymuso sy’n dod drwodd yn yr arddangosfa, o gymryd rhan mewn rhywbeth pwysig a gweithio gyda’n gilydd. Er bod y portreadau’n tynnu sylw at eu teithiau personol, mae cyfres o ddarnau byr sy’n chwarae’n ddi-dor yn dangos eu heiliadau fel tîm ac mae ymdeimlad o frawdoliaeth yn amlwg i’w weld.\nWrth siarad am yr hyn sydd nesaf, dywedodd Paul, “Byddaf yn dogfennu’r chwaraewyr trwy gydol yr wythnos, felly cam un yw hwn. Rwy’n credu bod fy ymdrech i ddod i’w hadnabod dros y pedwar mis diwethaf wedi gwneud gwahaniaeth. Mae’n golygu eu bod yn teimlo y gallan nhw fod eu hunain o flaen y camera. Yn y tymor hir gobeithio y gallwn ni wneud gweithdai gyda rhagor o bobl ddifreintiedig fel y gallan nhw gael cyfle i brofi ffotograffiaeth.”\nMae ‘One Match’ ar agor yn Ffotogallery ar Stryd y Castell tan 10 Awst rhwng 11am a 5pm.


Prif Weinidog Cymru yn cyhoeddi’r adroddiad cyntaf ar gynnydd\nHafan > Newyddion > Prif Weinidog Cymru > 2012 > Prif Weinidog Cymru yn cyhoeddi’r adroddiad cyntaf ar gynnydd Newyddion\nBuddsoddi mewn twf, sicrhau bod gwasanaethau’r GIG ar gael yn gynt, gwella cyfraddau llwyddo prentisiaid a rhoi mwy o gefnogaeth i fusnesau bach – dyma rai o’r llwyddiannau y sonnir amdanynt yn adroddiad blynyddol cynhwysfawr cyntaf Llywodraeth Cymru, a ryddhawyd heddiw.\nMae adroddiad blynyddol y Rhaglen Lywodraethu – y cofnod mwyaf cynhwysfawr erioed o gynnydd Llywodraeth Cymru – yn amlygu cynnydd dros 300 o ddangosyddion sy’n ymwneud â gwaith y Llywodraeth. Mae’n cyflawni addewid y Prif Weinidog ym mis Medi 2011 y byddai ei Lywodraeth yn dryloyw ac yn cyflwyno ystadegau ar gynnydd Cymru fel gwlad, ynghyd â dadansoddiad ohonynt.\nDyma rai o’r camau y mae Gweinidogion wedi’u cymryd er mis Medi i gyflawni’r hyn sydd yn y Rhaglen Lywodraethu, ynghyd â rhai o’r meysydd lle cafwyd y cynnydd mwyaf:\nCronfa Fuddsoddi Cymru, gwerth £40 miliwn, ar gyfer Busnesau Bach a Chanolig eu Maint i roi benthyciadau i helpu busnesau i ehangu.\nPeilot llwyddiannus Twf Swyddi Cymru, gwerth £75 miliwn, a fydd bellach yn cael ei gyflwyno i greu 4000 o gyfleoedd am swyddi y flwyddyn i bobl 16-24 oed.\nCynllun Buddsoddi yn Seilwaith Cymru sy’n amlinellu sut y bydd mwy na £3.5 biliwn yn cael ei wario ar brosiectau cyfalaf, fel ysbytai, ysgolion a ffyrdd.\nCymorth i 4000 o unigolion rhwng Ebrill 2011 a Mawrth 2012 drwy ein Gwasanaeth Dechrau Busnes, gan greu 660 menter a 1752 o swyddi.\nPum Ardal Fenter ar waith ledled Cymru, gyda dau arall wedi’u cyhoeddi.\nCyfradd lwyddo o 80% ymysg y prentisiaid sy’n cyflawni pob cam o’u hyfforddiant gyda chwmnïau, o’i chymharu â 54% bum mlynedd yn ôl. 68% o welliant mewn amserau aros i gleifion er mis Mawrth 2011 i bobl sy’n aros dros 36 wythnos. Mae 94% o gleifion bellach yn aros llai na 26 wythnos am driniaeth.\nMae cyfraddau clefyd cylchrediad y gwaed ymysg pobl dan 75 yn parhau i leihau.\nMae cyfraddau ailgylchu gwastraff trefol wedi cynyddu – a dyma’r uchaf yn y DU.\n“Yr adroddiad hwn yw’r cofnod mwyaf cynhwysfawr erioed o gynnydd Llywodraeth Cymru. Mae’n nodi’n glir iawn pa gamau rydyn ni’n eu cymryd i gyflawni ein haddewidion.\n“Mae fy Llywodraeth wedi ymrwymo i fod yn agored ac yn dryloyw. Drwy gyhoeddi, am y tro cyntaf, y cynnydd rydyn ni wedi’i wneud ym mhob maes, gall pobl farnu ein gwaith a’n hymdrechion i wireddu ein hymrwymiadau. Mae’r adroddiad hwn yn rhoi’r dystiolaeth gadarn sydd ei hangen arnom i’n helpu i wneud gwahaniaeth i bobl Cymru.”\nDyma rai o’r camau eraill y mae Llywodraeth Cymru wedi’u cymryd er mis Medi:\nGwireddu’r uchelgais o greu llwybr 870 milltir o hyd ar hyd arfordir Cymru. Disgwylir i’r llwybr ddenu 100,000 o ymwelwyr ychwanegol y flwyddyn.\nRhoi 165 o Swyddogion Cymorth Cymunedol yr Heddlu ychwanegol ar waith, neu mewn hyfforddiant. Y nod yw recriwtio 500 o swyddogion, eu hyfforddi a’u rhoi ar waith erbyn mis Medi 2013.\nDyfarnu £100 miliwn i Gronfa Gwyddorau Bywyd Cymru a £50 miliwn i raglen sêr gwyddoniaeth – cronfa ecwiti pwrpasol a rhaglen recriwtio lefel uchel i fuddsoddi mewn busnesau gwyddoniaeth yng Nghymru.\nCynnydd yn rhoi Cynllun Gweithredu Gwella Ysgolion ar waith, er mwyn cyflawni’r cynnydd angenrheidiol o ran cyrhaeddiad yn ein system addysg.\nTroi llawer o’r 22,000 o eiddo sector cyhoeddus gwag yn gartrefi drwy’r Gronfa Benthyciadau Ailgylchadwy, ‘Troi Tai'n Gartrefi’, sydd werth £10 miliwn.\nBod y cyntaf ym Mhrydain i gyflwyno dyletswyddau cydraddoldeb penodol i helpu awdurdodau cyhoeddus i gael gwared ar wahaniaethu, hybu cyfle cyfartal a magu cydberthnasau da.\n“Does dim dwywaith amdani, a ninnau flwyddyn i mewn i dymor Cynulliad pum mlynedd o hyd, fod yr hinsawdd economaidd ac ariannol yn anodd iawn. Gyda hyn yn gefndir, fe fyddwn ni’n dal ati i weithio’n ddiflino i hybu swyddi a’r economi. I fwrw ymlaen ymhellach, mae angen i ni fod yn realistig am yr heriau sydd o’n blaenau er mwyn i ni allu blaenoriaethu’r camau sydd angen eu cymryd.\n“Drwy bopeth, ein nod yw gwella lles hirdymor Cymru. Rydyn ni’n gwneud hynny drwy gryfhau elfennau sylfaenol ein heconomi, codi ein safonau addysgol a sicrhau bod Cymru’n lle deniadol iawn i gynnal busnes a buddsoddi. Rydyn ni wedi ymrwymo i gyflawni newid parhaus ar gyfer pobl Cymru.”


Ein hwduron o dan y chwyddwydr - Llenyddiaeth Cymru\nHafanEin HeffaithCanolfan Ysgrifennu Tŷ Newydd Ein hwduron o dan y chwyddwydr\nEin hwduron o dan y chwyddwydr\nMae Tŷ Newydd, y staff, a’r cyrsiau s’gwennu wedi bod yn angor i mi ers i mi ddechra’ mynychu eu cyrsiau flynyddoedd yn ôl. Oherwydd pan fydda’ i yn cicio fy sodlau heb ddim i’w wneud o dro i dro, i’r Ganolfan Ysgrifennu yn Llanystumdwy y bydda’ i’n mynd – i fynychu rhyw gwrs neu’i gilydd, a threulio talm bleserus o amser yn cyfarfod ffrindiau, hen a newydd, o’r un anian â mi, ac yn cael fy sbarduno i greu a datblygu bob mathau o syniadau yno – cymaint o syniadau, yn wir, nes i mi fedru cyhoeddi dwy gyfrol o ryddiaith ar gyfer oedolion yn lled ddiweddar, sef ‘Melysgybolfa Mari’ yn 2012, a ‘Melysach Cybolfa’ yn 2017, a hynny wedi i mi gael fy sbarduno i wneud hynny yn y ganolfan arbennig hon.\n’Dwi wedi bod yn ’sgwennu erioed. Straeon bach diniwed am yr anifeiliaid bychain a’r pryfetach fyddai’n byw yn ein gardd y byddwn i’n eu creu gan amlaf pan oeddwn i’n blentyn, ac ambell i stori Dylwyth Teg. Wedyn aeth straeon antur a fy mryd wrth i mi fynychu’r ysgol uwchradd. Ond erbyn i mi gyrraedd y chweched dosbarth, roedd byd y ddrama wedi llwyddo i roi chwilen go iawn yn fy mhen.\n’Dwi’n cofio ’sgwennu rhyw ddramodig ar gyfer ’Steddfod Ysgol Dyffryn Nantlle, Penygroes, lle bum i’n ddisgybl, a chael fy ngwobrwyo gan y beirniad am i mi lwyddo i godi gwên! Rhyw ddrama-noson-lawen/theatr gegin go hurt oedd yr un ’sgrifennais, yn seiliedig ar stori wir am fy nhad, a’i feddwl o’n bell, bell ar bethau amgenach, yn mynd i’r siop-bentre’ acw i brynu letysen i’w wraig, sef fy mam. Ond yn anffodus, oherwydd ei ddiffyg canolbwyntio, mi ddaeth o adre’ hefo clamp o gabatsien enfawr – ac o’r herwydd, bu sawl gair croes rhwng fy rhieni. Ond eu gwrthdaro nhw oedd fy ysbrydoliaeth innau, ac yn fy ‘nrama’, roedd cymeriad ffug ‘fy mam’ yn gandryll, gan fod ganddi hi lond y tŷ o “visitors” ar y pryd, a’r rhei’ny yn aros am addewid o salad i swper! (Roedd hyn yn y cyfnod pan nad oedd neb ym mherfeddion cefn gwlad erioed wedi clywed am “coleslaw”.) Aeth hi’n go ddyrys wedyn, gan fod Mam wedi gorfod bodloni ar ddyfeisio pryd o ddeiliach ar ei newydd wedd hefo gwaddol be’ oedd yn yr ardd lysiau – sef dail ’sbigoglys, dant-y-llew, a sibols. Serch hynny, roedd yna ddiweddglo hapus i fy nghreadigaeth gan fod y gwesteion wedi canmol dyfeisgarwch fy mam i’r entrychion, a hyd yn oed wedi ei galw hi ei hun yn “gourmet chef”! Roedd hithau wrth ei bodd wrth reswm, ac wedi hen faddau i Nhad, oedd yn ddistaw a chegrwth yn ei gornel. Ond mi ledodd gwên enfawr dros ei wyneb wedi iddo fynta dderbyn canmoliaeth am anghofio’r letysen am i hynny esgor ar ddyfeisgarwch y “gourmet chef”! Ond pan glywodd fy nain, oedd yn Gymraes uniaith Biwritanaidd ei hagwedd, yr ymwelwyr yn galw Mam yn “gourmet chef” sawl gwaith yn ei chlyw, aeth yn benwan, gan ddatgan:\n“Rhag cwilydd i’r hen “visitors” ’na:– dŵad ar draws tŷ, a rhegi dy fam fel’a, a hitha’ ’di g’neud ’i gora’ glas i’w bwydo nhw hefo bwyd cwningan!”\nDo, dwi wedi mynychu sawl cwrs yn Nhŷ Newydd dros y blynyddoedd – rhai Cymraeg, ac eraill yn yr iaith fain, a rhai yn ddwyieithog hyd yn oed. Ma’ nhw i gyd wedi dwyn ffrwyth yn eu tro – er bosib nad yn uniongyrchol hollol. Er enghraifft, wedi i mi fod ar gyrsiau sgrifennu ffilm – mi “ail-gylchais” rai o fy syniadau cyfryngol yn straeon byrion, sydd bellach wedi eu cyhoeddi – ac eraill wedi eu gwobrwyo hyd yn oed. Weithiau, bydd ’na droeon annisgwyl yn eich haros ar rai cyrsiau yno: er enghraifft, mi es i ar gwrs ‘Ysgrifennu er Iechyd a Llesiant’ un tro, gan feddwl mai creu straeon fyddai’r gofyn – ond barddoniaeth oedd dan sylw ar y cwrs hwnnw! Felly ymdrybaeddais i “farddoni” am y tro cynta’ ers dyddiau coleg. Ar ôl hynny, mi fentrais gystadlu mewn sawl Stomp hefo cerddi gwirion o’r newydd, ac ennill tair stôl-odro am fy nhrafferth!\nYn fy nydd, rydw i wedi sgriptio llawer o raglenni cyfryngol. Fel rhan o dîm y byddwn i’n gwneud peth felly gan amlaf, a phlant a phobol ifanc o bob oed fyddai’r oedrannau-targed y byddwn yn cyd-sgriptio ar eu cyfer. Dyna natur bod yn rhan o dîm ’sgrifennu ‘sebon’. Rydw i hefyd wedi sgrifennu drama lwyfan i oedolion, a sawl un i blant, gan gynnwys pantomeimiau yn ogystal, ac wedi gwneud hynny ambell dro yn Saesneg hefyd pan fyddai gofyn – wrth bod yr ardaloedd y byddwn yn sgrifennu ar eu cyfer yn ddi-Gymraeg, ac eto yn parhau i fod yn Gymreig iawn.\nBellach, yn Nhŷ Newydd, ’dwi’n cael y pleser o fod yn rhydd i ’sgrifennu mwy o ryddiaith nag o ddrama: straeon am fyd natur; straeon i gyd-fynd â gwaith celf; straeon o’r llafar i’r ddalen, a rhai straeon byrion dwysach na’r arfer – ar gyfer unrhyw oedran: dibynnu beth fydd yn fy nharo ar y pryd. Byddaf hefyd yn mentro creu c’negwerth o farddoniaeth yma ac acw, a rhai darnau yn cael eu trin a’u trafod rhwng ffrindia’ – o fewn tîm Grŵp ’Sgrifennu Tŷ Newydd, sy’n cyfarfod yno unwaith y mis. ’Da ni’n gefn i’n gilydd. Diolch o galon i Dy Newydd a Llenyddiaeth Cymru am gynnig ein bod yn cael dod ynghyd yno – mae’n encil heb ei hail.\nDwi’n meddwl mai 1993 oedd hi pan gerddais i drwy ddrws Canolfan Ysgrifennu Tŷ Newydd am y tro cyntaf. Ro’n i wedi cael y gyts o’r diwedd i roi fy enw ar gwrs ‘Dechrau Ysgrifennu’, cwrs dan arweiniad John Rowlands a Harri Pritchard Jones. Ac mae’n dda gen i ddeud i’r profiad fod yn un diddorol, addysgiadol a hynod hwyliog, ac es i adre wedi fy ysbrydoli go iawn. Ro’n i wedi bod yn rhyw botsian sgwennu cyn hynny, ond y penwythnos yn Nhŷ Newydd roddodd i mi’r hyder a’r gic yn dîn ro’n i ei angen.\nYmhen blwyddyn neu ddwy (a chwrs arall neu saith – roedd gen i dipyn i’w ddysgu) ro’n i wedi magu digon o hyder i feddwl am sgwennu nofel. Nofel am ferched yn chwarae rygbi, a diawcs, mi werthodd reit dda, felly mi ges i’r hyder a’r awydd i sgwennu mwy wedyn: dros 30 cyfrol bellach.\nFyddwn i’n awdures rŵan onibai am gyrsiau Tŷ Newydd? Dwi ddim yn siŵr.\nYn Nhŷ Newydd y ganwyd Blodwen Jones. Mae’r drioleg am honno wedi helpu miloedd (o ddifri, miloedd – mae’r llyfr cyntaf yn ei 9fed argraffiad) o oedolion sy’n dysgu Cymraeg i ddechrau mwynhau darllen llyfrau drwy gyfrwng eu hiaith newydd.\nBraf ydi gallu gweithio a sgwrsio efo pobl o’r un anian â chi, ac mae hynny’n ran mawr o’r hyn sy’n gwneud Tŷ Newydd yn arbennig. Mae pawb sy’n sgwennu fymryn bach yn od, dach chi’n gweld. Wel, dydan ni ddim go iawn, ond mae’r rhan fwya o bobl sydd ddim yn sgwennu yn meddwl ein bod ni’n od, hyd yn oed ein ffrindiau agos a’n teuluoedd. Felly mae gallu cymdeithasu efo criw o bobl sydd i gyd fymryn bach fel chi yn falm ar yr enaid.\nAr ôl sbel, gofynwyd i mi fyddwn i’n fodlon bod yn diwtor yno fy hun. Argol, ges i sioc. Fi?! Ond ro’n i wedi cael cyfle i bigo chydig o dips gan awduron profiadol erbyn hynny, a dwyn syniadau gan bobl fel y diweddar Jan Mark a Valerie Bloom, Mihangel Morgan ac Aled Lewis Evans, felly mi gytunais, ac mi wnes i fwynhau pob eiliad. Dwi wedi cyd-gynnal sawl cwrs yno bellach, rhai ar gyfer pobl sy’n dysgu Cymraeg hefyd, ac er ei fod o’n waith caled, mae’n fraint gallu helpu cyw-awduron eraill i ennill yr hyder a’r sgiliau i ddal ati. O, ac mae’r tâl o gymorth mawr i rywun sy’n ceisio crafu bywoliaeth drwy sgwennu rhyddiaith yn Gymraeg.\nYn y bôn, mae Tŷ Newydd yn drysor cenedlaethol.\nNôl i Canolfan Ysgrifennu Tŷ Newydd


Teigr Dyfnaint - Wicipedia\nRhywogaeth: E. quadripunctaria\nGwyfyn sy'n perthyn i urdd y Lepidoptera yw teigr Dyfnaint, sy'n enw gwrywaidd; yr enw lluosog ydy teigrod Dyfnaint; yr enw Saesneg yw Jersey Tiger, a'r enw gwyddonol yw Euplagia quadripunctaria. Mae i'w ganfod yn Ewrop ac Asia Leiaf.\n52–65 millimetre (2.0–2.6 in) ydy lled ei adenydd agored ac mae'n hedfan yn y dydd rhwng Gorffennaf a Medi, yn ddibynol ar ei union leoliad.\nYmhlith y bwyd mae'n ei fwyta mae: danadl poethion (Urtica) a mafon cochion (Rubus), dant y llew (Taraxacum), Lamium, eiddew isel (Glechoma), Senecio, Plantago, Borago, letys (Lactuca), a hemp (Eupratoria).\nWedi deor o'i ŵy mae'r teigr Dyfnaint yn lindysyn sy'n bwyta llawer o ddail, ac wedyn mae'n troi i fod yn chwiler. Daw allan o'r chwiler ar ôl rhai wythnosau. Mae pedwar cyfnod yng nghylchred bywyd glöynnod byw a gwyfynod: ŵy, lindysyn, chwiler ac oedolyn.\n↑ 3.0 3.1 Skinner B. (1984) Colour Identification Guide to Moths of the British Isles (Macrolepidoptera), Viking (Penguin Books), London: ISBN 0-670-80354-5\n↑ Kirby W.F. (1903) The Butterflies and Moths of Europe, Cassell & Co. Ltd., London: 432 pp.\nWedi dod o "https://cy.wikipedia.org/w/index.php?title=Teigr_Dyfnaint&oldid=10877017"\nNewidiwyd y dudalen hon ddiwethaf ar 23 Chwefror 2021, am 06:47.


A40: Gwelliannau rhwng Llanddewi Felffre a Redstone Cross | LLYW.CYMRU\nSir Benfro, de-orllewin Cymru\nMae’r rhan fwyaf o’r A40 rhwng Sanclêr a Hwlffordd yn lôn gerbydau sengl. Rydym am uwchraddio’r ffordd bresennol ier mwyn gwella diogelwch a chynnwys llwybrau beicio a cherdded newydd.\nDyma’r problemau cyfredol:\ndim ond ychydig o fannau lle gellir mynd heibio i gerbydau araf\nllawer o fynedfeydd sy’n dod allan i’r yffordd\ngall traffig gynyddu dros 30% yn ystod yr haf\nmae’r ffordd yn hollti’r cymunedau\nmae'r A40 yn mynd drwy Landdewi Felffre lle mae terfyn cyflymder o 40mya. Mae hynny’n golygu bod amseroedd teithio’n wael. Mae’r ffordd yn beryglus i yrwyr oherwydd ei bod yn bosibl y byddant yn cymryd mwy o risgiau wrth fynd heibio i gerbydau arafach.\nnid yw prif linell yr A40 na Chyffordd Redstone Cross yn cyrraedd y safon ofynnol\nGwnaethom nodi yn yr Astudiaeth o'r A40 i'r Gorllewin o Sanclêr fod angen y cynllun hwn. Gwnaethom adolygu a diweddaru'r astudiaeth yn 2015 er mwyn cadarnhau y dylem barhau â'r prosiect.\nCafodd nifer o amcanion o ran cynllunio trafnidiaeth eu datblygu fesul cam yn ystod gwaith datblygu ac ymgynghori a wnaed yn y gorffennol ar brosiect yr A40, gan anelu i fynd i’r afael ag un neu fwy o’r problemau a nodwyd.\nGwneud y rhwydwaith yn fwy cydnerth a’i gwneud yn haws i bobl sy’n teithio ar hyd y coridor trafnidiaeth rhwng y dwyrain a’r gorllewin gyrraedd cyrchfannau sy’n allweddol o safbwynt cyflogaeth, cymunedau a thwristiaeth.\nGwella ffyniant a sicrhau gwell mynediad i dref sirol Hwlffordd, Ardal Fenter Dyfrffordd y Ddau Gleddau a phorthladdoedd Abergwaun, Aberdaugleddau a Doc Penfro yn y De-orllewin.\nGwella’r sefyllfa o ran gwahanu’r cymunedau o boptu’r ffordda chreu buddion o ran iechyd ac amwynderau.\nLleihau nifer y gwrthdrawiadau a lleihau eudifrifoldeb.\nGwella diogelwch (a chanfyddiad pobl am ddiogelwch) ar Gyffordd Redstone Cross, lleihau nifer y gwrthdrawiadau a lleihau eu difrifoldeb.\nHyrwyddo teithio llesol drwy feicio, marchogaeth a cherdded, gan greu cyfleoedd i bobl fyw bywydau iach\nCyflawni cynllun sy’n hyrwyddo cynhwysiant cymdeithasol ac sy’n integreiddio â’r rhwydwaith trafnidiaeth leol er mwyn creu gwell cysylltiadau rhwng cymunedau lleol a chanolfannau trafnidiaeth allweddol.\nCyflawni prosiect sy’n gynaliadwy mewnewn Cymru sy’n gyfrifol ar lefel fyd eang, gan gymryd camau i leihau neu wrthbwyso gwastraff a charbon.\nYstyried yn ofalus yr effaith y mae trafnidiaeth yn ei chael ar yr amgylchedd a chyflwyno gwelliannau lle y bo hynny’n ymarferol.\npriffordd newydd 6km o hyd, y rhan fwyaf ohoni heb fod yn dilyn llinell yr hen ffordd\ncylchfan newydd i'r dwyrain o Landdewi Felffre ar gyfer mynediad i’r pentref\ncyffordd newydd i'r gorllewin o Landdewi Felffre\nehangu Cylchfan Penblewin\ncyffordd newydd yn Redstone Cross\ndwy drosbont ar gyfer y ffyrdd presennol\ntanffyrdd ar gyfer draenio a mamaliaid\ngwaith teithio llesol ar hyd yr hen rwydwaith ffyrdd.\nSut mae’r gwaith yn dod yn ei flaen\nPenodwyd Alun Griffiths Contractwyr i wneud y gwaith.\nDechreuodd y gwaith dylunio manwl a’r arolygon ecoleg yng ngwanwyn 2021.\nBydd y gwaith adeiladu yn dechrau yn hydref 2021 ac rydym wrthi ar hyn o bryd yn paratoi'r ardal ar gyfer y prif waith adeiladu. Mae'r gwaith yr ydym yn ei wneud ar hyn o bryd yn cynnwys:\nsefydlu swyddfeydd y safle\ncael y cymeradwyaethau angenrheidiol o ran ecoleg ar ôl yr arolygon\ncynnal Ymchwiliadau Tir\nYmchwiliad lleol cyhoeddus: Mawrth a Thachwedd 2020\nGwneud gorchmynion ar gyfer y cynllun: Mawrth 2021\nCaffael contractiwr: rhwng hydref 2020 a haf 2021\nGwaith adeiladu yn dechrau: haf 2021\nAdeiladu'n dod i ben: hydref 2023\nYn hydref 2021, cynhaliodd Alun Griffiths dwy Arddangosfa Gyhoeddus.\nLlanddewi Felffre i Benblewin\nGwnaethom ymgynghori â’r cyhoedd yn 2006 yn ystod y broses o ddatblygu’r llwybr a ffefrir. Gwnaethom drafod â busnesau Sir Benfro yn ystod yr astudiaeth a gynhaliwyd yn 2015.\nCynhaliwyd dwy arddangosfa gyhoeddus ym mis Ebrill a mis Hydref 2017. Ar ôl i’r Gorchmynion drafft gael eu cyhoeddi ym mis Gorffennaf 2019, gwnaethom benderfyniad i gynnal Ymchwiliad Lleol Cyhoeddus, oherwydd gwrthwynebiadau a ddaeth i law mewn ymateb i'r Gorchmynion drafft. Cynhaliwyd cyfarfod cyn-ymchwiliad ym mis Ionawr 2020.\nCynhaliwyd yr Ymchwiliad Lleol Cyhoeddus ym mis Mawrth 2020.\nPenblewin i Redstone Cross\nCynhaliwyd dwy gyfres o arddangosfeydd ym mis Ebrill 2019 i roi gwybodaeth i'r cyhoedd.\nCynhaliwyd ymgynghoriad cyhoeddus rhwng mis Gorffennaf 2019 a mis Medi 2019.\nCynhaliwyd arddangosfa arall i roi gwybodaeth i’r cyhoedd ym mis Rhagfyr 2019.\nCynhaliwyd arddangosfeydd am yr Gorchmynion drafft ym mis Awst 2020 ar ôl i'r gorchmynion drafft gael eu cyhoeddi ym mis Gorffennaf 2020.\nAr ôl i’r Gorchmynion drafft gael eu cyhoeddi ym mis Gorffennaf 2020, gwnaethom benderfynu cynnal Ymchwiliad Lleol Cyhoeddus, oherwydd y gwrthwynebiadau a ddaeth i law mewn ymateb i'r Gorchmynion drafft.\nCynhaliwyd Ymchwiliad Lleol Cyhoeddus ym mis Tachwedd 2020.\nOs oes gennych unrhyw bryderon neu ymholiadau, gallwch gysylltu â’r Swyddog Cyswllt â’r Cyhoedd ar 0330 107 1504 neu drwy anfon e-bost at: A40LVRCenquiries@alungriffiths.co.uk.\nA40 Llanddewi Felffre i Benblewin: adroddiad yr arolygwyr cynllunio\n24 Mawrth 2021 Adroddiad Trafnidiaeth\nA40 Llanddewi Felffre i Benblewin: llythyr penderfynu\n8 Gorffennaf 2019 Adroddiad Trafnidiaeth\nA40 Llanddewi Felffre i Benblewin: datganiad esboniadol\n6 Awst 2019 Adroddiad Trafnidiaeth\nA40 Llanddewi Felffre i Benblewin: datganiad o rhesymau am gorchymyn prynu gorfodol\nA40 Llanddewi Felffre i Benblewin: crynodeb annhechnegol datganiad amgylcheddol\nA40 Llanddewi Felffre i Benblewin: adroddiad asesu cam 3 y cynllun\nA40 Llanddewi Felffre i Benblewin: llwybr a ffefrir\n1 Chwefror 2012 Map Trafnidiaeth\n1 Chwefror 2010 Adroddiad Trafnidiaeth\nA40 Penblewin i Redstone Cross: adroddiad WelTAG cam 3\n23 Medi 2021 Adroddiad Trafnidiaeth\nA40 Penblewin i Redstone Cross: adroddiad WelTAG camau 1 a 2\nA40 Penblewin i Redstone Cross: datganiad amgylcheddol cyfrolau\n29 Gorffennaf 2020 Adroddiad Trafnidiaeth\nA40 Penblewin i Redstone Cross: crynodeb annhechnegol datganiad amgylcheddol\nA40 Penblewin i Redstone Cross: adroddiad asesu cam 3 y cynllun\nA40 Penblewin i Redstone Cross: y llwybr dewisol\n9 Rhagfyr 2019 Map Trafnidiaeth\nA40 Penblewin i Redstone Cross arddangosfeydd gwybodaeth i’r cyhoedd: Medi 2019\n9 Rhagfyr 2019 Adroddiad Trafnidiaeth\nA40 Penblewin i Redstone Cross arddangosfeydd gwybodaeth i’r cyhoedd: Mai 2019\n26 Gorffennaf 2019 Adroddiad Trafnidiaeth\nA40 Penblewin i Redstone Cross arddangosfeydd gwybodaeth i’r cyhoedd: Ebrill 2019\nA40 astudiaeth San Clêr i Hwlffordd: adroddiad gweithredol Mehefin 2015\n1 Mehefin 2015 Adroddiad Trafnidiaeth\nA40 astudiaeth San Clêr i Hwlffordd: astudiaeth gweithgarwch economaidd a lleoliad\n6 Mehefin 2015 Adroddiad Trafnidiaeth\nA40 Llanddewi Felffre i Benblewin: Gorchymyn a wnaed\n24 Mawrth 2021 Deddfwriaeth Trafnidiaeth\nA40 Llanddewi Felffre i Benblewin: Gorchymyn ffyrdd ymyl\nA40 Llanddewi Felffre i Benblewin: Gorchymyn prynu gorfodol\nA40 Penblewin i Redstone Cross: Gorchymyn a wnaed\nA40 Penblewin i Redstone Cross: Gorchymyn ffyrdd ymyl\nA40 Penblewin i Redstone Cross: Gorchymyn prynu gorfodol


cy > working > Rural Communities > Y Fro Ddeniadol\nHoffem glywed eich syniadau am dreialu mentrau twristiaeth newydd, neu brojectau sy'n datblygu hunaniaeth leol.\nGallai’ch syniadau geisio defnyddio asedau treftadaeth lleol, creu gweithgareddau yn amgylchedd naturiol neu arfordir helaeth y Fro wledig, ystyried ffyrdd o annog y defnydd o adnoddau lleol fel bwyd a doid neu gelf a chrefft, neu rywbeth arall!\nDyma rai projectau rydym yn eu cefnogi dan y thema hon:\nMae crefftwyr proffesiynol ac amaturiaid ledled y Fro’n rhannu awydd i ddatblygu eu crefftau, sicrhau mwy o gyfleoedd i arddangos, gwerthu, addysgu a gweithio, ac efallai y gallent gael budd o gael Rhwydwaith Crefftau i ystyried y cyfleoedd hyn a dod i nabod pobl o gyffelyb fryd. Cynhelir cyfres fer o gyfarfodydd y Rhwydwaith Crefftau i bennu yr angen am hyn.\nCynhelir y cyfarfod nesaf ar ddydd Mawrth 19eg Mehefin 2018, 6-8pm yn yr Hen Neuadd, Y Bont-faen.\nNodiadau o'r cyfarfod cyntaf fis Tachwedd 2018\nNodiadau o'r cyfarfod ym mis Chwefror 2018\nNod y project oedd archwilio manteision ac anfanteision datblygu cyrchfannau sy’n croesawu cŵn. Am ragor o wybodaeth am eu cynnig croesawu cŵn yn y Fro, ewch i’w:\nCynhaliwyd gwerthusiad i gael adborth gan fusnesau a oedd yn rhan o’r project a’r cyhoedd ynghylch eu barn ar gŵn mewn mannau cyhoeddus. Am ragor o wybodaeth, cyfeiriwch at:\ny Trosolwg Gwerthuso ar Bawennau’r Fro\nAdroddiad Gwerthuso Llawn Pawennau’r Fro\nBlwyddyn Chwedlau a’r Môr\nYn cynnig gweithdai ysbrydoledig a digwyddiadau rhwydweithiol ar Flwyddyn Chwedlau a’r Môr Croeso Cymru. Roedd y sesiynau hyn ar gyfer unrhyw un oedd a yn rhan o’r economi dwristiaeth o fusnesau i grwpiau cymunedol a chenhadon, neu sydd â diddordeb mewn datblygu digwyddiadau neu weithgareddau newydd.\nYn hydref 2016 gwnaethom gefnogi nifer o drefnwyr digwyddiadau i dreialu digwyddiadau dros dro newydd ym mae Dwnrhefn ar Arfordir Treftadaeth Morgannwg. Helpodd y project i drefnwyr y digwyddiad arbrofi â lleoliad gwledig heriol, newydd i gynnal digwyddiadau. Mae pecyn cymorth ar gyfer trefnwyr digwyddiadau, ac adroddiad gwerthuso, ar gael.\nAdroddiad Gwerthuso Digwyddiadau Dros Dro Dwnrhefn\nPecyn Cymorth Saesneg Digwyddiadau Dros Dro\nPecyn Cymorth Digwyddiadau Marchnata\nSchool group at St Illtuds Church\nTwristiaeth Ieuenctid ac Ymweliadau Ysgolion\nMae’r project hwn am weithio gyda nifer o atyniadau a sefydliadau i fapio, ymchwilio, datblygu a threialu pecynnau Twristiaeth Ieuenctid ac Ymweliadau Ysgolion yn y Fro wledig. Mae porthol gwefan newydd i dripiau ysgol a phecyn cymorth yn cael eu datblygu.\nPwyntiau Gwybodaeth i Dwristiaid Digidol\nCydnabyddwn fod pobl yn dal i hoffi cael gwybodaeth wedi’i phrintio yn enwedig mapiau, llwybrau cerdded a chanllawiau. Cydnabyddwn hefyd fod argraffu’n ddrud ... bydd y cynllun peilot hwn yn dysgu agweddau pobl at dalu neu roi adnoddau print, a ffyrdd o gasglu’r incwm fel ei fod yn mynd yn ôl i’r ffynhonnell gywir yn barod at yr argraffiad nesaf.\nAstudiaeth o Ddichonoldeb Masnachol Arfordir Treftadaeth Morgannwg\nMae’r astudiaeth hon yn ystyried y cyfleoedd masnachol ar hyd Arfordir Treftadaeth Morgannwg, ac yn canolbwyntio’n benodol ar dri phrif faes sef: Digwyddiadau ym Mae Dwnrhefn, Datblygiadau yng Nghanolfan yr Arfordir Treftadaeth a darpariaeth Canolfan Achubwyr Bywyd Pen y Bont yn Aberogwr.\nAstudiaeth o Ddichonoldeb yr Arfordir Treftadaeth\nDathlu Sant Illtud\nYstyried y ffyrdd y mae eraill yn dathlu Sant Illtud, rhannu arfer dda, datblygu cysylltiadau a phartneriaethau a chreu rhagor o ddiddordeb yn Llanilltud Fawr.


Swyddogion Cefnogi Cymunedol yr Heddlu - rôl a all fod mor amrywiol ag y mynnwch\nMae Heddlu Dyfed-Powys yn falch o wasanaethu’n cymunedau amrywiol niferus ar draws y sir, a’n nod yw hyrwyddo a sicrhau gweithlu sy’n gwbl gynhwysol i adlewyrchu’r cymunedau hynny.\nMae’r heddlu wedi cyflogi SCCH ers 2003, ac maent wedi dangos eu bod nhw’n werthfawr iawn, gan weithio i gefnogi’r swyddogion heddlu y maent yn cydweithio â nhw. Mae Heddlu Dyfed-Powys yn gwerthfawrogi gwahaniaeth, ac yn cydnabod bod pobl sydd ag amrywiaeth o sgiliau, agweddau a phrofiadau ac sy’n dod o gefndiroedd a diwylliannau amrywiol, yn cynnig syniadau a safbwyntiau newydd.\nMae ein SCCH yn unigolion lleol, brwdfrydig, sy'n dangos yn gyson ein hymrwymiad i wneud cymunedau Dyfed-Powys yn fwy diogel yn ogystal â sicrhau bod y cymunedau hefyd yn teimlo'n fwy diogel. Ychydig iawn o swyddi all fod yn fwy amrywiol a diddorol. Gallech fod yn tawelu meddyliau a rhoi cyngor i breswylwyr, trefnu symud cerbydau sydd wedi eu gadael, adrodd am weithgareddau amheus a mynychu cyfarfodydd lleol.\nByddwn ni’n rhoi’r holl hyfforddiant a chymorth sydd angen arnoch i chi. Y cyfan sydd angen i chi wneud yw ymboeni am eich cymuned a bod yn dda am siarad â'r cyhoedd mewn ffordd sy’n ddiplomyddol, yn hyderus ac yn awdurdodol. Ac wrth gwrs, rhaid parchu’r gwahaniaethau rhwng pawb ohonom sy'n gwneud ein cymunedau'r hyn ydynt.\nMae recriwtio swyddogion cefnogi cymunedol yr heddlu (PCSO) bellach wedi'i gau. Gall ymgeiswyr sydd eisoes wedi cyflwyno cais, fonitro statws eu cais yma.


NHS Jobs Advice\nYnglyn �'r safle hwn\nCofrestru am gyfrif\nWhy register?\tLlongyfarchiadau ar gael cyfweliad\nMae'n wych gwybod bod eich cais wedi llwyddo, a bod y cyflogwr eisiau cwrdd � chi am gyfweliad. Nawr mae angen i chi wneud yn siwr eich bod wedi paratoi cymaint â phosib ar ei gyfer - mae hynny'n golygu meddwl ymlaen llaw am rai o'r cwestiynau sy'n debygol o godi, a chael darlun clir iawn yn eich meddwl ynghylch pam eich bod chi'n addas ar gyfer y swydd. Beth yw'r swydd?\nEfallai fod hyn yn swnio'n amlwg, ond mae'n hanfodol eich bod yn gwybod cymaint â phosib am y swydd cyn y cyfweliad. Gwnewch yn siwr eich bod yn gyfarwydd iawn â manyleb y person, gan y bydd y panel cyfweld bron yn sicr yn defnyddio hyn fel canllaw wrth ofyn cwestiynau. Ac atgoffwch eich hun o'r pethau ysgrifennoch chi yn eich cais am y ffyrdd rydych yn bodloni'r gofynion penodol.\nOs ydych yn gwneud cais am swydd mewn maes penodol, mae'n syniad da dod i wybod cymaint â phosib am y maes. Er enghraifft, darllenwch ar y rhyngrwyd am dargedau'r llywodraeth, datblygiadau diweddar a thrafodaethau amlwg - a meddyliwch beth yw eich barn chi am rai o'r materion hyn. Hyd yn oed os nad yw'n hollol berthnasol i ofynion y swydd o ddydd i ddydd, mae'n bwysig dangos bod gennych ddiddordeb yn y cyd-destun ehangach. Lle da i ddechrau paratoi fyddai cyfnodolion proffesiynol, gwefannau'r Coleg Brenhinol a chylchgronau fel Health Service Journal.\nMae'r un peth yn wir o ran dod o hyd i wybodaeth am yr ymddiriedolaeth y byddwch yn gweithio iddi. Ceisiwch ddarganfod beth sy'n gwneud yr ymddiriedolaeth arbennig hon yn wahanol i rai eraill, ac a fydd y gwahaniaethau hyn yn effeithio ar eich gwaith chi. Gallwch ddod o hyd i lawer o wybodaeth am wahanol ymddiriedolaethau'r GIG ar wefannau NHS Careers ac NHS Choices.\nParatowch ar gyfer cwestiynau amdanoch chi\nBydd cwestiynau amdanoch chi yn codi yn ystod y cyfweliad, wrth gwrs. Meddyliwch am y rhai sydd fwyaf tebygol o godi; meddyliwch sut y gallech eu hateb a gwnewch nodyn o ambell beth. Dyma enghreifftiau i chi feddwl amdanynt:\nPa gryfderau (a gwendidau) fyddai gennych chi i'w cynnig o ran y swydd?\nSut ydych chi'n ymdopi gyda phwysau gwaith?\nBeth ydych chi'n hoffi ei wneud y tu allan i oriau gwaith?\nSut byddwch chi'n ymdopi pan fydd anghytuno neu wrthdaro o fewn eich t�m?\nMeddyliwch am gwestiynau i'w gofyn i'r panel\nUn ffordd dda o ymddangos yn hyderus a brwdfrydig yn ystod cyfweliad yw trwy ofyn cwestiynau. Ond, cofiwch beidio â gofyn am wybodaeth sydd eisoes wedi'i rhoi, neu sydd hyd yn oed wedi'i thrafod yn gynharach yn y cyfweliad. Y peth pwysig yw dangos eich bod wedi meddwl yn ofalus am y cais a'r cyfweliad, nid ticio bocsys ac ateb cwestiynau yn ddifeddwl yn unig. Cofiwch y pethau sylfaenol\nMae yna rai rheolau sy'n berthnasol i bron bob math o gyfweliad - ond nid yw hynny'n golygu nad ydyn nhw'n bwysig. Yn gyntaf, gwnewch yn siwr eich bod yn gwybod sut i gyrraedd y cyfweliad - mae'n gallu bod yn anodd gwybod eich ffordd o gwmpas ysbytai weithiau. Edrychwch faint o'r gloch mae angen i chi fod yno, a byddwch yn brydlon. Ac, wrth gwrs, gwisgwch yn briodol, gan sicrhau eich bod yn cyfleu'r negeseuon cywir am eich hyder, eich hunanddisgyblaeth a'ch barn. Pob hwyl - a chofiwch po fwyaf y byddwch wedi paratoi, y mwyaf hyderus y dylech deimlo ar y diwrnod. A'r gorau fydd eich cyfle o gael y swydd.\nEfallai yr hoffech ddarllen ein herthyglau ar 'Cwestiynau anodd mewn cyfweliad' a 'Rheoli'r cyfweliad'.\nRhagarweiniad i NHS Jobs\nGwneud cais o dramor\nChwilio am y swydd berffaith Gwneud ceisiadau llwyddiannus\tYsgrifennu eich ffurflen gais\nGwneud argraff ar y recriwtiwr\tCeisiadau meddygol llwyddiannus\nLlongyfarchiadau ar gael cyfweliad\nYmdopi â chanolfannau asesu\nCwestiynau anodd mewn cyfweliad\nDatblygu cynllun gyrfa\nCadw eich gwybodaeth yn ddiogel\tSee more links\tStraeon llwyddiant\tRoedd hi mor hawdd dychwelyd i'r GIG\nFe wnes i gymhwyso fel nyrs flynyddoedd yn �l ond yn anffodus bu'n rhaid i mi roi'r gorau i'm gyrfa a'm rhif pin (cofrestriad) yn 2004 oherwydd ymrwymiadau teuluol. NHS Jobs © Copyright 2009


Mae’r Llwybr at Radd yn agor nifer o ddrysau - Newyddion - Prifysgol Caerdydd\nMae’r Llwybr at Radd yn agor nifer o ddrysau\nRoedd Judy Murray yn Llawfeddyg Orthopedig ond roedd ieithoedd a chyfieithu wastad wedi bod yn agos at ei chalon. Roedd hi’n gwybod ei bod hi eisiau dychwelyd i astudio gradd yn y pynciau hyn a gwelodd fod y Llwybrau sy’n cael eu cynnig gan Addysg Barhaus a Phroffesiynol (CPE) yn berffaith ar gyfer gwireddu’r freuddwyd honno.\nAr ôl cwblhau’r llwybr rhan-amser, aeth Judy ymlaen i astudio gradd israddedig mewn Cyfieithu gydag Almaeneg a Sbaeneg yn yr Ysgol Ieithoedd Modern ym Mhrifysgol Caerdydd ac mae hi bellach yn frwd dros hyrwyddo’r cyfle hwn i ddysgwyr sy’n oedolion.\n“Roedd y Llwybr at Ieithoedd Modern a Chyfieithu yn cynnig hyblygrwydd imi, roeddwn i’n gallu parhau i weithio’n rhan-amser wrth astudio ac roedd y tiwtoriaid yn gyfeillgar iawn ac yn barod iawn i helpu. Rydw i wedi datblygu fy sgiliau cyfieithu ac wedi datblygu fy rhuglder mewn Almaeneg a Sbaeneg. Bues i hefyd yn cymryd rhan mewn nifer o ddigwyddiadau ac fe wnes i fwynhau gallu cefnogi ac annog myfyrwyr eraill. Mae’r Llwybr at radd yn agor nifer o ddrysau ac yn ennyn diddordebau newydd. Byddwn i’n ei argymell yn fawr!”\nMae Judy bellach yn astudio MA rhan-amser mewn Cyfieithu ym Mhrifysgol Caerdydd ac yn gwirfoddoli fel cyfieithydd. Dyma ddymuno llwyddiant parhaus iddi.\nOs hoffech ddatblygu eich sgiliau iaith/cyfieithu ac astudio gradd fel Judy, cysylltwch â Helga Eckart neu ewch i’n gwefan am ragor o fanylion.


Cyngor Tref Pontardawe | Ebrill 2009 | Rhifyn un\nEbrill 2009 - Rhifyn 1\nLLIW O’R DIWEDD I BONTARDAWE\nMae Cyngor Tref Pontardawe am osod basgedi crog yn ystod haf 2009. Nid oes penderfyniad wedi cael ei wneud ynglyn â chynllun lliw ond mae’r bachau wrthi’n cael eu gosod. Mae gwaith gosod y bachau wedi cael ei gadw o fewn y gymuned er mwyn, mewn ffordd fechan, arbed arian yn ystod yr amser ariannol anodd mae pawb yn awr yn ei deimlo.\nHoffai Cyngor y Dref hefyd fod yn gyfrifol am welyau blodau’r Stryd Fawr yn ogystal â’r un ar Stryd Herbert, ond hyd nes i ymgynghoriad adfywiad Cyngor Castell-nedd Port Talbot orffen nid ydym yn gwybod os bydd y gwelyau yma ar gael yn y dyfodol.\nMae Cyngor y Dref wedi ymgymryd â chyfrifoldeb am ran fechan o’r llwybr llusg, rhwng y bont yn Stryd Herbert a’r fynedfa i Stryd Holly, a bydd yn ei gadw’n daclus yn y dyfodol. ’Rydym hefyd wedi plannu cennin Pedr ar hyd y darn yma felly dylem weld tipyn o liw maes o law.\nSiambr Masnach a Busnes\nMae Cyngor y Dref wedi gweithio’n glòs iawn gyda’r Siambr Masnach a Busnes newydd trwy roi cefnogaeth a thrwy rannu syniadau. Os hoffai unrhyw berson busnes o Bontardawe a’r ardal ymuno, cysylltwch â John Jones yn y Siop Gilt (Kilt Shop).\nGosodwyd CCTV o fewn Parc Trebanws er mwyn ceisio atal y fandaliaeth o fewn yr ardal.\nBu Clwb Pel Droed Trebanws yn ddigon caredig i ganiatáu gosod yr offer o fewn eu hystafelloedd newid. Hyd yn hyn, mae’r adnodd newydd hwn i arfdy Cyngor y Dref yn ymddangos i fod yn llwyddo i roi amddiffyniad gofynnol i’r ardal.\nBydd y Cyngor yn awr yn edrych tuag at adnewyddu’r ardal er mwyn gwneud y parc yn fan lle gall pawb ei fwynhau, yn hen ac yn ifanc.\nBydd seddau newydd yn cymryd lle’r hen rai cyn bo hir ac hefyd bydd yna welliannau eraill yn digwydd wrth i amser fynd ymlaen.\nMae Cyngor y Dref yn ymwybodol iawn o’r pwysau ariannol sydd ar nifer o bobl ar hyn o bryd. Er mwyn helpu poblogaeth yr ardal, yn gyffredinol, penderfynwyd peidio codi’r archebiant yn ystod 2009/10, ond ei gadw yr un â’r flwyddyn flaenorol. Mae Cyngor y Dref am sicrhau eu bod yn cwrdd â’u holl dargedau.


Tab Swyddfa: Sut i arddangos ffenestr ddogfen mewn monitor arall?\nOs ydych chi am agor mwy nag un ffenestr tabbed yng nghais Word gyda Office Tab wedi'i alluogi, gallwch chi wneud pethau'n gyflym fel a ganlyn:\nArddangos mwy nag un ffenestr tabbed gyda Office Tab yn Office\nCreu ac arddangos ffenestr tabbed newydd gyda Office Tab yn Office\n1. Agorwch fwy nag un ddogfen yn eich cais Word fel y dangosir yn y screenshot isod.\n2. Ac yna de-gliciwch ar un ddogfen a dewis Ar agor yn New Window gorchymyn i agor y ddogfen mewn rhyngwyneb dogfen tabbed newydd.\n3. Mae'r Dogfen B. yn cael ei arddangos mewn ffenestr tabbed newydd fel y dangosir yn y screenshot isod. Gallwch ei lusgo i mewn i fonitor arall nawr.\n1. Nid yw'r opsiwn hwn ar gael ar gyfer Powerpoint.\n2. Mae'r nodwedd hon yn cael ei chymhwyso i'r dogfennau sydd wedi'u lleoli yn disg galed y cywasgydd yn unig, os yw'r ffeiliau'n cael eu hagor o ddisg rhwydwaith, ni fydd yr opsiwn hwn ar gael. Gallwch wirio llwybr y ffeil trwy roi'r llygoden i'r tab ffeil fel y dangosir y llun a ganlyn:\nOs ydych chi am greu ac arddangos dogfen newydd wrth weithio gyda'r cymwysiadau swyddfa, bydd y Newydd yn y Ffenestr Newydd gall opsiwn wneud ffafr i chi.\n1. De-gliciwch y tab, a dewis Newydd yn y Ffenestr Newydd, gweler y screenshot:\n2. Ac yna bydd dogfen newydd yn cael ei chreu a'i harddangos mewn ffenestr newydd fel y dangosir y sgrinlun canlynol:\n2. Mae'r nodwedd hon yn cael ei chymhwyso i Office 2013 a fersiwn ddiweddarach yn unig.


Cyflwyno treth gwarediadau tirlenwi yng Nghymru | LLYW.CYMRU\nCyflwyno treth gwarediadau tirlenwi yng Nghymru\nMae disgwyl i Fil newydd gael ei osod gerbron y Cynulliad Cenedlaethol heddiw fydd yn cyflwyno'r ail dreth i gael ei datganoli i Gymru, sef treth gwarediadau tirlenwi, o fis Ebrill 2018 ymlaen.\nY Bil Treth Gwarediadau Tirlenwi (Cymru) yw'r trydydd mewn cyfres o dri Bil i sefydlu trefniadau trethi yng Nghymru. Daw ddeufis ar ôl cyflwyno’r Bil Treth Trafodiadau Tir a Gwrthweithio Osgoi Trethi Datganoledig (Cymru).\nFel y dreth dirlenwi bresennol yng Nghymru a Lloegr, treth ar waredu gwastraff mewn safleoedd tirlenwi fydd y dreth hon. Gweithredwyr safleoedd tirlenwi fydd yn gyfrifol am ei thalu, ac fe fyddan nhw’n trosglwyddo'r costau hyn i weithredwyr gwastraff.\nBydd cynnwys y Bil yn eithaf cyson â'r dreth dirlenwi bresennol er mwyn rhoi sefydlogrwydd a sicrwydd i fusnesau ac osgoi sefyllfa lle mae unigolion yn teithio dros y ffin i waredu gwastraff. Ar y llaw arall, bydd hefyd yn ceisio gwella'r drefn bresennol drwy ddatgan y rheolau mewn ffordd glir, sy’n haws eu deall a thrwy fynd i'r afael â'r meysydd sy'n achosi dryswch ac ansicrwydd ar hyn o bryd.\nMae dwy gyfradd o dreth dirlenwi, cyfradd is ar gyfer deunyddiau cymwys a chyfradd safonol ar gyfer pob deunydd arall. Bydd y cyfraddau hyn yn parhau’n berthnasol i'r dreth gwarediadau tirlenwi, ond bydd y Bil hefyd yn ychwanegu trydydd cyfradd ar gyfer gwarediadau heb eu hawdurdodi ac mae disgwyl i'r gyfradd hon fod yn uwch na'r gyfradd safonol. Bydd hyn yn rhwystr ariannol a fydd yn helpu i atal gweithgarwch gwastraff anghyfreithlon ac yn mynd i'r afael â ffynhonnell bosib o osgoi trethi.\nBydd y cyllid yn cael ei rannu ymhlith prosiectau sy'n canolbwyntio ar fioamrywiaeth, lleihau gwastraff a materion amgylcheddol eraill. Caiff rhagor o wybodaeth ynghylch sut bydd y cynllun yn cael ei ddatblygu ei chyhoeddi maes o law.\nBydd cyfraddau’r dreth yn cael eu cyhoeddi yn nes at fis Ebrill 2018 er mwyn rhoi ystyriaeth i amgylchiadau a blaenoriaethau economaidd y pryd. Bydd y dreth yn cael ei chasglu a'i rheoli gan Awdurdod Cyllid Cymru, a fydd yn cydweithio â Cyfoeth Naturiol Cymru i orfodi'r dreth a sicrhau cydymffurfiaeth.\n"Dyma'r trydydd o dri Bil i sefydlu trefniadau trethi yng Nghymru, ac mae'n gam pwysig tuag at ddatganoli trethi i ni. Am y tro cyntaf mewn 800 mlynedd, ry'n ni'n datblygu ac yn rhoi system dreth ar waith sy'n diwallu anghenion penodol ein gwlad a'n pobl.\n"Drwy gyflwyno'r dreth gwarediadau tirlenwi yn lle'r dreth dirlenwi o fis Ebrill 2018 ymlaen, bydd gwasanaethau cyhoeddus yng Nghymru yn parhau i elwa ar yr arian a godir gan y dreth hon. Mae Cymru ar flaen y gad o ran ei pholisi gwastraff ac mae treth gwarediadau tirlenwi yn elfen bwysig ar gyfer cyrraedd y nod o Gymru ddiwastraff.\n“Ry’n ni wedi gweithio’n agos gyda rhanddeiliaid wrth ddatblygu’r Bil hwn. Mae'n syml ac yn eglur, mae'n adlewyrchu arferion sydd wedi hen fagu eu plwyf, ac mae'n gyfredol ac yn berthnasol i Gymru."\nMae disgwyl i'r Bil gael ei gyflwyno i'r Cynulliad Cenedlaethol heddiw a bydd Ysgrifennydd y Cabinet yn gwneud Datganiad Deddfwriaethol am y Bil yn ystod y Cyfarfod Llawn yn y Senedd yfory.


Ail-wylltio: pryderon o hyd ynghylch pwy sy’n rheoli’r “agenda” – Golwg360\nAil-wylltio: pryderon o hyd ynghylch pwy sy’n rheoli’r “agenda”\nMae Arweinydd Plaid Cymru ar Gyngor Powys yn dal i bryderu mai pobol ddinesig sy’n gyrru’r “agenda gwyrdd”\nFlwyddyn wedi i elusen o Loegr gefnu ar gynlluniau i gyflwyno bleiddiaid i gefn gwlad Cymru, mae Arweinydd Plaid Cymru ar Gyngor Powys yn dal i bryderu mai pobol ddinesig sy’n gyrru’r “agenda gwyrdd.”\nBydd Elwyn Vaughan yn rhoi tystiolaeth ynghylch ail-wylltio gerbron un o bwyllgorau’r Senedd heddiw (Tachwedd 19).\nYsgol newydd £48 miliwn i Fachynlleth… a’r cyngor eisiau addysg Gymraeg i bawb\n“Mae nifer y disgyblion oedran cynradd sy'n mynychu'r ddarpariaeth cyfrwng Saesneg yn y dalgylch yn isel”\ngan Sian Williams, 19 Tachwedd 2020\nY storïau yr yden ni’n eu creu sy’n aml yn llywio ein bywydau. Rhyw syniad bach athronyddol fel yna sydd wrth wraidd peth o’r blogio diweddar\ngan Dylan Iorwerth, 19 Tachwedd 2020\nHuw Davies 19 Tachwedd 2020, 09:57\nMae’r agenda werdd yn ei ffurf bresenol llawn gymaint o fygythiad i’r Gymru Gymraeg a’r hyn yw’r farchnad gartrefi. Saeson o’r dinasoedd yw’r prif “ddrwg” ond mae’na elfenau eraill, er engraifft gwleidyddion o’r ddwy ochor o Glawdd Offa.


Miliwn o fenywod yn “dlotach” ar ôl diwygiad pensiynau – Golwg360\nMiliwn o fenywod yn “dlotach” ar ôl diwygiad pensiynau\n2 Awst 2017 am 08:57 Diweddarwyd am 08:58\nMae dros filiwn o fenywod yn eu 60au mewn sefyllfa waeth yn ariannol yn sgil cynnydd i’r oedran pensiwn gwladol, yn ôl adroddiad newydd.\nGwnaeth economegwyr o’r Sefydliad Astudiaethau Cyllid (IFS) ddarganfod bod menywod rhwng 60 a 63 oed bellach ar gyfartaledd yn dlotach gan £32 bob wythnos.\nCynyddodd yr oedran ar gyfer hawlio pensiwn gwladol i fenywod yr oedran yma rhwng 2010 a 2016, gan arbed £5.1 biliwn y flwyddyn i Lywodraeth y Deyrnas Unedig.\nMae’r newidiadau wedi hybu cyfraddau cyflogaeth – gan fod mwy o fenywod yn parhau i weithio – ac wedi arwain at gynnydd o £0.9 biliwn mewn refeniw treth i’r Llywodraeth.\n“Teg a chynaladwy”\n“Mae’r penderfyniad i gynyddu’r oedran pensiwn gwladol yn deg ac yn gynaliadwy ar gyfer cenedlaethau’r dyfodol, ac yn cyd-fynd â’r cynnydd disgwyliedig mewn hyd oes dinasyddion Prydain,” meddai llefarydd ar ran yr Adran Gwaith a Phensiynau.\n“Mae menywod sydd yn ymddeol heddiw yn parhau i fedru disgwyl pensiwn gwladol am dros 24.5 blynedd ar gyfartaledd – sydd yn hirach na chyfnod pensiwn pob cenhedlaeth flaenorol ac sydd yn hirach na’r cyfnod i ddynion.”\nPacistan eisiau’r hawl i fenthyg arian er mwyn osgoi chwalfa\nBwytai’n cael eu gorfodi i roi tips gan gwsmeriaid i’w staff